text:
Sra. Daphne Agius Cesareo-Lejuez ta elabora tocante eficiencia di trabou den departamentonan y e proceso di vestigingsvergunning cu ta tarda lunanan prome cu un negoshi por draai.
Sra. Cesareo-Lejuez ta mustra cu ta na su luga pa wak con por aloca fondonan pa haci controlnan. Y no solamente control, sino tambe otro kehonan cu a bin dilanti tambe ta cu cierto negoshinan cu ta cumpli ta esunnan cu ta mas ta wordo controla cu esunnan cu no ta cumpliendo. Esaki ta cosnan cu mester wordo mira mas di cerca y wak con por adapta y haci e controlnan aki na unda mester ta. E ta sigur cu tur departamento ta haciendo bon trabou, incluyendo esun economico, y ta spera cu nan por haya e personal necesario pa haci nan trabou efectivamente. Hopi biaha hende ta traha duro, pero ineficiente y nan no ta yega na na meta. Siendo cu si haci e departamentonan mas eficiente, no mester di mas personal y e trabou ta bay mas lihe p’e propio trahadonan. Tambe keto bay e proceso pa haya un vestigingsvergunning ta tarda masha hopi mes. Mester warda tres of cuater luna pa haya vestigingsvergunning pa e negoshi cuminsa draai. E doño no por warda asina hopi tempo, pasobra e si tin debe y trahadonan pa paga. Y te hasta mester cuminsa opera ilegal, pasobra e doño no tin e den su man. Segun sra. Cesareo-Lejuez, e problema aki tin atencion di Departamento Economico y Camara di Comercio y ta combersacionnan cu tin añanan caba ta andando riba con por mehora e parti aki. Nan ta buscando maneranan pa streamline e proceso aki. Esaki ta parti di e ley di Economische Herstel, undacu por acelera e procesonan aki, no solamente di vestigingsvergunning, sino tambe di permisonan di cosnan necesario pa haci negoshi.
Adicional na esaki ta e parti di proteccion di e consumido y e comerciante pa sigura cu si tin un caminda cu tin un fayo, e por haci un reclamo pa wak con por drecha e situacion.


c: text/html

text:
Elvira Bonafacio
2018-09-27 14:00 — Belfast, Ireland
No ta e hendenan di Irlanda so no sa (mashá) di Kòrsou. Na Kòrsou tampoko Irlanda no ta un destinashon masha popular. Na skol nos a siña ku Irlanda ta un isla den Oropa i ta forma parti di Reino Uni, pero... nos sa muchu mas ku esaki? Ban wak!
Ora bo papia di Irlanda, poko yu di Kòrsou por bisa mas ku esaki di e pais aki, pero interesante ta ku ora nan skucha ku un hende di Kòrsou ta bai Irlanda, nan ta bai buska pa sa i nan ta ripará ku no ta tur nan kontestanan tabata kompletamente korekto. Ban wak e preguntanan atrobe.
Unda Irlanda ta keda? Irlanda ta un isla ku ta keda na parti nort wèst di Oropa, pa ta mas eksakto parti wèst di Inglatera i sùit wèst di Eskosia. Irlanda ta un isla dividí den dos parti: Repúblika di Irlanda, siudat independiente ku ta forma parti di Union Europeo, i Nort Irlanda (nòmber ofisial Northern Ireland), parti di Reino Uni huntu ku Inglatera, Eskosia i Wales. Pues ora bo papia di Irlanda, si bo no spesifiká, lo pensa ku bo ta bai Repúblika di Irlanda di kua su kapital ta Dublin, siendo bo por ta referí na Nort Irlanda di kua su kapital ta Belfast. Den e kaso aki, ami ta na Nort Irlanda, pues pa sobrá di e preguntanan lo mi trata Nort Irlanda ku tin un grandura di mas o ménos 14.140 kilometer kuadrá.
Nort Irlanda tin mas o ménos 1.8 mion habitante i meskos ku otro pais na mundu nan tambe tin migrante di diferente parti di mundu. Habitantenan di Irlanda meskos ku mayoria oropeano tin koló di kueru hopi kla, aunke remarkabel si ta ku na Irlanda bo ta mira mas hende ku kabei natural koló kòrá (hòmber i muhé), kompará ku na otro parti di mundu. Pero no ta asina ku tur hende na Irlanda tin kabei kòrá, wowo blou òf bèrdè, aki tambe tin hende kabei pretu (un grupo chikí), maron i ku wowo maron, inkluso esaki ta e grupo ku ta dominá.
Kua idioma nan ta papia na Irlanda? Na Nort Irlanda e idioma ofisial ta ingles, esaki ta tambe e idioma ku mayoria di e poblashon ta papia. Banda di ingles bo tin tambe Irish (Gaeilic) i Ulster Scots dos idioma di minoria rekonosé pa gobièrnu di e isla. E idiomanan akí ta konta tambe ku sosten di Union Oropeo pa loke ta e parti kultivo i promoshon di idioma den minoria (Other Words ta zona bo konosí?).
Pa loke ta algu típiko di Irlanda, Nort Iranda tin diferente produkto pa ofresé, entre nan, nan serbes (Guiness) i Wiskey (Bushmiles) ku nan ta usa den e Irish Coffee i ku ta konosí serka nos na Kòrsou. Pero esaki no ta tur kos, Nort di Irlanda tin hopi mas pa ofresé.
Bo ta kla pa nos ban un Pub i dal un di e bibidanan menshoná, òf bo ke nos simplemente bai bebe un te segun ku nos ta sigui konosé otro?

robotstxt: allowed

filter: keep


text:
Ku kiko nos por asistí bo?
-
Temporada drùk di kùrmentu di vehíkulo a kuminsá
Den e kuadro aki, UOVV ta hasi un apelashon na tur doño di vehíkulo pa bin kùr trempan i evitá inkumbinensia
-
OW ta investigá markanan riba kaminda pa Banda Bou
Servisio pa Obra Públiko (OW) a nota ku e liñanan riba partinan di Weg naar Westpunt a kuminsá kita
Awendia ta posibel pa traha un sita 'online' pa renobá / saka bo pasport, sedula i reibeweis.
Bo a renobá bo pasport, sedula òf reibeweis resien? Kon bo a eksperiensia e servisio na Kranshi?
Nos no a enkontra resultado.


text:
Maandelijkse archieven: september 2011
Vragen uit de samenleving over de Isla en SMOC. Wat moeten we daar mee? Beantwoorden natuurlijk. Lees daarom het interview in het Antilliaans Dagblad met Peter van Leeuwen (voorzitter SMOC): AD30sept2011.
Op DolfijnFM kunt u de reactie van Peter van Leeuwen (voorzitter SMOC) horen mbt de brief die Constancia heeft geschreven. Luistert u hier maar.
Onlangs was de rechter niet mals voor de overheid van Dushi Korsou: de overheid moet de Isla handhaven. Zo was de opdracht van de rechter aan de overheid, dit op straffe van een dwangsom van Naf. 500.000 per week. De concrete opdracht van de rechter was dat de overheid de Isla moest aanschrijven en zo geschiedde. U kunt de brief hier lezen: Kiest de overheid nu daadwerkelijk eieren voor haar geld? We zullen het zien. Daarnaast is SMOC ook erg … Lees meer
Actiecomité BASTA! doet strafrechtelijke aangifte tegen de Isla. Volgens de actiegroep is zowel de overheid van Curaçao als de raffinaderij niet van plan een einde te maken aan de milieuvervuiling waardoor dagelijks mensenlevens op het spel worden gezet. Woordvoerder Jora de Jong van BASTA! is zich ervan bewust dat het inslaan van de stafrechtelijke weg een laatste redmiddel is, maar concludeert dat alle initiatieven de afgelopen jaren – van diverse kanten – niet hebben geleid tot het stopzetten van de … Lees meer
WILLEMSTAD – Doño dje instalashonnan di refineria ta duna klaridat apsoluto riba futuro di e refineria. Esaki ta un asuntu hopi nesesario. Asina Manuel Medina, direktor general di e gigante di zeta Venezolano PdvSA, ta bisa. Wereldomroep ta publiká ku esaki ta e kontesta di Medina riba e karta ku Egdar Leito a entregá na refineria durante e marcha di protesta di 7 di mei último. E dia ei 150 persona a protestá kontra polushon di Isla bou di guia … Lees meer
Ta nesesario ku doño di e instalashonnan di refineria ta duna klaridat apsoluto riba futuro di e refineria. Esei Manuel Medina, direktor general di e gigante di zeta Venezolano PdVSA, ta bisa. Sentensianan Isla For di 2005 PdVSA tin di aber ku dos prosedura di Moveshon Medio Ambiente i un kantidat di habitante bibá bou di huma di e refineria. Di un banda ta trata di un prosedura sivil ku a kuminsá na 2006, ku sentensianan intermedio i proseduranan di … Lees meer
WILLEMSTAD.- Reakshonando riba deklarashon ku Minister Jacintha Constancia a hasi, Smoc a indiká ku nan lo sigui hasi e trabou ku gobièrnu no ta hasiendo. Smoc a duna di konosé ku nan a tuma nota di e deklarashon ku Constancia a hasi durante di un rueda di Prensa tokante di e kaso ku a wòrdu tratá den korte, Smoc versus gobièrnu. Hues a ordená ku gobièrnu pa denter di 4 siman manda un karta pa refineria Isla, indikando e violashon di … Lees meer
Er is wederom sprake van gezondheidsoverlast en wel zodanig dat er vermoedelijke sprake is van ‘acute toxiciteit’. Dat kan ook haast niet anders, want uit de voorlopige metingen blijkt dat het “10 minuten gemiddelde” voor zwaveldioxide, van de WHO, met bijna een factor 2 wordt verdubbeld. Kijk maar:
Awor ta na Rutte pa eliminá kaptividat sosial ekonómiko di e yu di Kòrsou bou di huma di Isla Resientemente gabinete Rutte a instalá e Komishon Nashonal 200 aña di Reino, pasobra denter di poko Reino Hulandes ta eksistí 200 aña. Un reino ku no ta enserá Hulanda so. Nò. Sino un reino ku tambe konosé teritorio ultramarino. Parsialmente danki na e teritorionan akí Hulanda oropeo awendia tin su libertat. Idealnan manera libertat i hustisia tin hopi balor, anto hulandesnan … Lees meer
WILLEMSTAD – Denter di kuater siman Gobièrnu di Kòrsou por eskrito mester eksigí di Refineria Isla pa stòp violashon di normanan di medio ambiente ku ta stipulá den e ordenansa di molèster. Ademas gobièrnu mester kontrolá Refineria Isla ta kumpli ku e instrukshon aki. Asina wes a dikta ayera. Den kaso ku no kumpli ku e veredikto di wes, tin un multa ku por alkansá 50 mion florin. Ku e veredikto aki ta pone un fin temporal na e konflikto … Lees meer


text:
ORANJESTAD (AAN): Caribbean Palm Village Resort a celebra e re-apertura di su piscina completamente nobo recientemente, invitando huespednan y empleadonan pa disfruta di algun coi bebe riba e deck di e piscina di landamento grandi y moderno, situa na e area zuid di e propiedad.
E resort ta 30 aña bieu y ta celebrando tres decada di hospitalidad como un centro carismatico di vakantie na Noord, inspira originalmente pa South Beach y e distrito di art deco na Miami. E ta sigui sirbi como anfitrion di multiple generacionnan di huespednan como un oasis auto-sosteni di trankilidad y amabilidad.
Mientras cu nan ta completamente operacional, e resort consistentemente y sutilmente ta sigui su directiva di mehora, cu trabaonan andando rond di e asina yama “front of the house” y “back of the house.” Mientras cu e piscina na e banda noord a wordo drecha dos aña pasa, e parti zuid a ricibi un facelift na 2017, y awo ta inclui un Jacuzzi, un swim up bar y matanan di oleifi incorpora den e landscaping.
Caribbean Palm Village Resort su afiliacion cu Interval International ta haci’e facil pa doñonan por pasa nan tempo di vakantie na cualkier di e mas di 2,900 resortnan ofreci, na mas di 80 pais, cu e flexibilidad di scoge con nan ta pasa nan vakantie, y un variedad amplio di beneficio balioso. Caribbean Palm Village Resort ta sigui ofrece doñonan un cas leu di cas, y un ambiente familiar berdaderamente special, desde 1987!


text:
Cochabamba
-
Cochabamba
Presentacion Howell y Flanders
Prestacion di Shanayah Howell y Feddison Flanders Ciclismo BMX den e XI Juegos Suramericanos Cochabamba 2018 Categoria Femenino: Shanayah Howell…Read More »
-
Cochabamba
Un experiencia unico pa Shanayah
Shanayah Howell ta conta di su experiencia na e Weganan di Cochabamba2018. XI Juegos Suramericanos Cochabamba 2018.Read More »
-
Cochabamba
Yannick nr5 pa e gran final
Bolichero Yannick Roos ta logra clasifica como e number 5 pa e gran final individual den e XI Juegos Suramericanos…Read More »
-
Cochabamba
Bowling ta clasifica pa Lima2019
Bolicheronan Kamilah Dammers-Naddall y Thashaina Seraus oficialmente clasifica pa e Weganan Panamericano Lima 2019 na Lima, Peru. Cu a dos…Read More »
-
Cochabamba
Kamilah y Thashaina den e gran final
Kamilah Dammers-Naddall y Thashaina Seraus lo ta mañan den e gran final di bowling den e XI Juegos Suramericanos Cochabamba…Read More »
-
Cochabamba
Yannick na di 3 lugar
Bolichero Yannick Roos ta comanda un di 3 lugar despues di 6 wega den e XI Juegos Suramericanos Cochabamba 2018…Read More »
-
Cochabamba
Medaya di Plata den bowling pa Aruba
Atletanan di bowling Kamilah Dammers-Naddall y Thashaina Eliza Leandra Seraus ta conta riba e Medaya di PLATA conkista den e…Read More »
-
Cochabamba
MEDAYA di PLATA pa ARUBA
MEDAYA di PLATA pa ARUBA den e Weganan Sur Americano(ODESUR) na La Paz, Bolivia. Kamilah Dammers y Thashaina Seraus ta…Read More »
-
Cochabamba
Aruba cla pa bataya na Cochabamba
Bolicheronan Kamilah Dammers-Naddall y Thashaina Seraus ta cla pa bataya pa medaya den e XI Juegos Suramericanos Cochabamba 2018. Diadomingo…Read More »
-
Cochabamba
Ceremonia Apertura Cochabamba2018
Bunita ceremonia di apertura di e di XI Juegos Suramericanos Cochabamba 2018. Nos delegacion di Aruba a luci un bez…Read More »


text:
LAS VEGAS – UFC ayera a tuma e desicion di saca Conor McGregor di e superfight di UFC 200 cu mester tuma lugar na July proximo. Inicialmente Conor McGregor a anuncia via Twitter cu e lo retira di MMA. E noticia a plama di biaha cu Conor McGregor a retira.
Locual nos a bin compronde ta cu McGregor ta den pleno preparacion na Irlanda cu su preparacion y lo mester a biaha pa un conferencia di prensa na Las Vegas pa UFC 200. McGregor a nenga di viaha pa e press conference y aki ta unda e wega entre UFC y Conor McGregor a cuminsa, UFC a menasa di biaha cu si e no atende nan lo kite di e main event.
Y asina mes a sosode, hecho ta Conor McGregor sa cu e ta actualmente e ta e fighter di momento y di otro banda ta e evento di UFC ta locual a hacie grandi. Welcome na e negoshi di deporte, cu Conor McGregor nunca lo bringa mas, nos ta duda! Conor McGregor lo bolbe back paso e bida di fama y placa e no ta bai laga atras.


text:
WILLEMSTAD - Djadumingo 30 sèptember Xtreme Sports Bonaire ta organisá e di 9 Duo Xtreme Mountain bike race na Boneiru ku e ana aki por a konta ku su sponer prinsipal Brandaris Accountants BV.
E kareda aki Meskos ku e aña anterior lo tin dos kategoría di 50km (pro) i Xtreme di 70km ku ta duna oportunidat pa siklista di diferente nivel por partisipa. Ta spera bastante koredó pa e evento aki ku varios bishitante di otro isla i pais.
Te na e momento aki di Korsow tin mas ku 50 siklista ku a konfirmá nan partisipashon den e kareda aki ku ta kresiendo tur aña. Otronan tambe ku a konfirmá ta di Merka, Hulanda i Aruba i tambe di Spaña. Tur esaki sin inkluí nos mes siklistanan na Boneiru ku ta den full treining pa e evento aki.
E kareda lo pasa den diferente área ront di e isla usando kamindanan den mondi i ku subida i bahada riba seru, E reto aki ta prinsipalmente pa pasa lugarnan hopi stèil ku baiskel manera entre otro seroe largoe. Tambe lo tin trayektonan largu i den e solo kayente den e dianan aki lo ta hopi duru pa kompetí. Lo tin varios kamindanan difisil pa pasa ku ta hasi e kareda mas interesante pa e koredó. E kareda ta konta ku koperashon di polis lokal i Krus Korá i tambe boluntarionan.
E kareda lo kuminsá mainta 6.30 saliendo for di Eden Beach Resort direkshon aeropuerto i asina krusa su dilanti bai kaminda Sorobon, Lac Bay i asina pasa den e mondi ront di boneiru. E final lo ta na Eden Beach Resort. Durante henter e ruta lo tin 7 post di awa (Heaven) i Powerade ku boluntarionan pa asistí e partisipantenan pa refreská un tiki i juda si mester i otro 5 pa kontrolá e kareda i tambe vigilá e trafiko di òuto pa seguridat.. Kada tim ta konsisti di dos partisipante ku ta kore huntu i mester kaba ful e kareda pa por klasifiká den premio. E edat mínimo pa partisipá ta 16 aña.
Tin diferente kategoría ku por partisipá aden manera Junior, Senior (edat kombiná di 100 aña entre 2), Mixed, Hòmber i Damas. Tur finalista ta risibi un medaya di partisipashon. E ganadornan di e kategoría prinsipal lo gana premionan kèsh ku ta varia entre $400 pa e tim ku gana, $200 di dos lugá y $100 pa e team ku yega na di tres lugá. Tambe tin trofeo pa e promé 3 finalista.
Entrega di premio lo tuma lugar djadumingu merdía na Eden Beach durante di e lunch pa tur partisipante. Mas ku 40 boluntario mas asistensia di kuerpo polisial lo juda den e evento aki ku kada aña ta kresiendo. Djabierne 5or lo tin inschrijving na Islander Bar i ta spera pa tur por pasa mira e ambiente. E evento aki tin komo sponser prinsipal Brandaris BV huntu ku Eden Beach Resorts, Sunbelt Realty, MegaFM, Freewieler, Freixenet ku a kontribuí pa hasi e kareda aki eksitoso.


text:
E Dash-8 en e momento y su contacto con el Centro de Rescate y Coordinación, unda cu riba indicacion di RCC, un manda un Metal Shark pa asina intercepta e boto.
E intercepcion a tuma luga 6.5 miya zuid di Klein Curacao.
Abordo tabata esta tres persona y un cierto cantidad de pago y otro obtéonito, entre otro un macaco.
E personanan ye embarcacion a worde hiba na e pier di Kustwacht na Parera.
Despues di a conclui e formalidad necesario, e paketenan haya, e macaco ye sospechosonan a worde hiba na warda di polis y entrega na authority.
Ta trata de 148,350 gramos de cocaína, 6,805 gramos de marihuana y una gran cantidad de arma seca den e lancha. E caso aki ta bao di un investigacion.


text:
Huidige artikelen
vrijdag 11 augustus 2017 - Awe diabierna Departamento di Impuesto tin otro orario di servicio na publico
Tanto pa e seccion di servicio pa cliente y e seccion di servicio di caha
ORANJESTAD – Departamento di Impuesto ta participa cu en conexion cu un evento interno pa e personal, tur servicio na e oficina principal na Camacuri y e oficinanan di gobierno na Noord, Paradera, Santa Cruz, Savaneta y San Nicolas lo ta cera pa publico awe diabierna, 11 di augustus, desde 3 or atardi.
Despues di e ora aki no lo ta posibel pa haci pago of acudi na e seccion di servicio pa cliente.
Departamento di Impuesto ta pidi su clientenan pa tuma nota di e cambio di orario pa evita consecuencia indesea. Dialuna, dia 14 di augustus, tur servicio lo continua manera custumber.
Gerencia di Departamento di Impuesto
11 di augustus 2017


text:
Poko dianan ei mi tabata atendé ku algun kos den mi kamber, i mi tabata tende gritunan masha spantoso. Mi a tende un hòmber grita, zundra, i tambe mi tabata tende zonido di kosnan ku tabata dal kibra.
Mi a sali pafó i ripara ku ta mi bisiñanan tabata pleita asina. Mi a tende e hòmber zundra e muhé bis’é:
“Kon bo por hasi mi algu asin’aki? Tur kos mi a hasi pa bo. Tur kos mi a duna bo. Anto asina aki bo ta paga mi? (Tangalan…..kos ta kai kibra.) Kon bo por ta kapas ha? Anto den mi mesun kas? Bo ta un yu di puta bo sa.”
Anto e muhé tabata kontesta:
“Si, pasó nunka bo no tei. Fo’i mainta 7or bo ta sali bai trabou, bo ta bin kas mèrdia bin yena bo stoma i despues bolbe sali bèk. Te anochi 9or mi ta bolbe mira bo atrobe. Bo ta yega, kome, baña, subi kama drumi. Bo no ta atendé mi. Bo no ta duna mi atenshon, ni kariño ni amor. Kiko bo a kere? Ku mi no sa haña speshi? Ta hende mi yama Arturo. Ta hende mi yama. Mi tin sanger ta kore den mi kurpa.”
“Tangalanan pin pan”(Kos a kai kibra atrobe.)
“Sera bo smul. Ta pa abo haña ko’i kome mi tabata traha duru asina. Ta pa abo haña moda di bisti tur bo pañanan karu mi tabata traha duru asina. Ta pa bo haña moda di hasi bo uña, kabei i bo ‘lashes’ mi tabata traha duru asina. Anto asina bo ta paga mi? Bo ta hopi malagradesí bo sa.”
“Badam boem bam”
Un kos masha duru mes a zona, i mi a sali bai wak mesora ta kiko. Mi a drenta nan kas i puntra, “Hepa, kiko ta pasando?” Dikon boso ta zundra asina?”
Arturo hopi emoshoná a kuminsá splika mi ku el a topa un kondon bou di e laken riba nan kama i asina el a haña sa ku e muhé ta kòrta su orea.
Mi a bira wak e muhé i bis’é, “Maryyyy, ta ki esei? Kon bo por tabata kapas di hasi algu asina? Kasi sigur ta e hòmber den pikòp ku sa bin trese mango pa bo. Ta kuné bo ta kòrta orea di Arturo mi bisiña?”
Arturo ta bira puntra, “Kua hòmber esei? Ken koño esei ta?”
Mary rabiá a kontesta mi, “Abo tene bo sanka afó. Bo no tin nada di bisa.”
Arturo rabiá a bira zuai Mary ku un pal’i basora. Mi a tene i bis’é, “No Arturo. Esei si no. Mi por komprondé ku e muhé a faya ku bo i a lástima bo sintimentunan. Pero bo no tin ku baha na su nivel. Loke bo tin ku hasi ta respetá bo mes i bai lag’é. Pasó mi ta sigur ku eifó tin yen muhé ku si lo sa di apresiá un hòmber trahadó manera bo.”
Arturo di, “Si bo sa. Mihó mi bai laga e kaka di muhé aki. Pero un kos mi ta bisa bo Mary. Mi ta manda mi abogado pa bo. Pasó e kos aki si mi no ta tuma. Mi ta bai kita kas, outo ku tur kos fo’i bo. Sanka na man lo bo keda.”
Akinan Mary a kai den otro i a kuminsá yora, “No Arturo, no bai laga mi. Mi no por sin bo. Mi mester di bo dushi. Pordoná mi. Lo mi no hasié mas. Pordoná mi Arturo, no bai laga mi.”
Mary a purba ranka Arturo na su paña, miéntras Arturo tabata purba sali pafó p’e bai for di kas. Arturo a bira kita Mary su man i bis’é “No mishi ku mi ku bo man sushi. Man ku bo tabata mishi ku patin di bo hòmber. No mishi ku mi muhé. Laga mi bai.”
Arturo rabiá a drenta su outo i bai.
Mary a keda den kas bentá abou ta yora. Mi a kana bai serka dje i bis’é, “Bo tin kurashi di yora bo sa. Hopi mièrdè bo ta. Bo a faya ku e hòmber—un bon hòmber—anto awó ku el a bai, bo ke yora tambe? Dikon hende muhe ta asina? Boso kara no tin wesu?”
Mira aki, Mary a lanta fo’i suela bira harta mi ku sla i keda grita, “M’a bisa bo, mi a bisa bo pa wak pa bo no laga e kondon riba mi kama. Bo a bai lag’é riba kama tòg. Koño, bo no ta tende? Ta bo falta.”
Hopi mièrdè e muhé ei ta sua. Awó e ta kulpa ami ku su relashon a kibra.
Pero serio serio, mi a lubida di tira e kondon afó. Ora mi kaba di hunga, ta kome mi ke kome mesora. Mi ta lubida riba tur sobrá kos.
Den mi bukinan “Awa, Habon ku Past’i Djente’ i ‘ Hink’é aden’ tin hopi historia mas, hopi mas interesante i pikante. Hòmbu, si mi konta bo kosnan ku mi a pasa aden, lo bo no kere. Chèk e bukinan ei i komprobá pa bo mes. Por sierto, keda pendiente pa e “September Special!”
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Hal Leonard Guitar Method ta un tremendo metodo pa guitara, gustá pa tanto docente como tambe studiante. Hal Leonard Guitar Method a wordo diseñá pa educa cualkier persona cu kier siña toca guitara acoustico of electrico. E contenido di e metodo aki ta compilashon di selecshon di material basá riba hopi aña di educashon na studiantenan di guitara di tur edad y ta contene e mihor ideanan den duna les for di henter mundo.
E prome buki ta educa tocante technica pa stem guitara, posishon pa toca, notashon musical, notanan den prome posishon, prome set di accord,ritmo te 1/8, raya y pica. E buki aki ta bin cu su CD riba cual tin demostrashon y accompañamento musical. Pa e prome buki aki tin tambe su DVD disponibel.
E di dos buki ta contene lo siguiente: power chords, finger style guitar, syncopations, dotted rhythms y triplets, Carter style solos, bass runs, pentatonic scales. improvising, tablature, 92 cantica - riffs y ehempel, notashon den prome y di dos posishon. E di dos buki aki tambe ta bin cu su CD.
E di tres buki ta contene lo siguiente: major scales, minor scales, pentatonic scales, 1/16 notes, barre chords, Travis picking, drop D tuning, movable scales, notes in fifth position, slides, hammer-ons, pull-offs, string bends, chord construction, y mas... E di tres buki aki tambe ta bin cu su CD.
Banda di bukinan di les, e serie aki ta ofrece e siguiente bukinan cu ta correlashona cu su bukinan di les: Easy Pop Rhythms, Easy Pop Melodies, Blues Guitar, Country Guitar, Jazz Guitar, Rock Guitar, Scale Finder y Chord Finder.
E metodo aki, obtenibel tambe na Spaño, sigur lo ta un tool excelente pa forma un guitarista virtuoso...


text:
Renaissance Ocean Suites – Diabierna anochi 8:30, taxista a pidi asistencia di polis na Renaissance Ocean Suites pa algun turista hopi onbeschoft y sin manera.
Turistanan onbeschoft ta basha sauce di pisca ariba sienta di taxi
Na yegada polis ta topa cu un taxista hopi rabia kende ta splicanan kiko a pasa
Segun ela splica ta cu e turistanan a basha sauce di pisca ariba e sienta di su auto.
Momento cu ela bisanan cu tin un regla, esta cu si bo susha of ta daña algo den e taxi tin un fee cu bo mester paga di 60$(dollar).
Aki ta caminda cu e turistanan lo a bira onbeschoft, y lo a nenga di paga pa loke nan a haci.
Nan a bay den e hotel y despues den nan camber, caminda nan a cera nan curpa.
Security guard lo a bay ariba pa hala nan atencion, y tambe pa sali y papia cu autoridad.
Polisnan lo a keda na e hotel pa atende cu e turistanan onbeschoft aki, mirando cu pa e diabierna anochi e taxista lo no por sigui traha mas.


text:
Wilhelminastraat, Oranjestad: Diamars algo prome cu 3’or di marduga, na momento cu un patruya di playa a sali for di warda di Oranjestad, nan ta nota cu tin un candela basta grandi banda di e restaurant Que Pasa situa un poco mas pabou di Warda di polis.
Na yegada e agentenan a nota cu ta un baki grandi di sushi ta na candela net pabou di e edificio di Que Pasa Restaurant.
Mesora a pidi pa presencia di brandweer, hopi liher brandweer a logra domina y paga e candela y asina evita lo peor. E motibo cu e container di sushi a pega candela no ta conoci.


text:
Cruz cora cu buki conmemorativo
April 4, 2018
Awe Cendrik v.d. Linden, boluntario di Cruz Cora, a bishita directora di Biblioteca Nacional Aruba, sra. Astrid Britten pa entrega buki di historia di Cruz Cora. Cendrik a entrega dos buki y un moneda special. Ta trata di ‘Here to help: 150 years Netherlands Red Cross’ skirbi pa Margot van Kooten y ‘Hier om te helpen: 150 jaar Nederlandse Rode Kruis’ (400 pag.) skirbi pa e mesun autor hunto cu Ad van Liempt.
E bukinan aki ta conta e historia di 150 aña di historia di e organisacion Cruz cora na Hulanda, for di 1867 te 2017. Tambe ta duna un bista fotografico di diferente momento impactante den historia. Y ademas storia di heroe y victimanan di desgracia. E investigadornan y autornan ta duna un relato extenso di hopi suseso den historia. Cruz cora ta e organisacion conoci rond mundo pa yuda hende den necesidad di cuido inmediatamente. Cendrick tambe a entrega un moneda di 5 florin conmemorativo cu a Cruz Cora a laga diseña den cuadro di e celebracion di e milestone importante aki. Pronto e buki lo ta pa fia na biblioteca.
Cruz Cora na Aruba por conta cu diferente boluntario pa yuda preveni accidente y duna asistencia di prome auxilio. Cruz cora ta ofrece diferente curso. Pa bira un boluntario mester ta 16 aña bay ariba. Oficina ta situa na Pedro Gallegostraat 14.Scroll To Top
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna, diaranson y diabierna 08:00-19:00
Diamars y diahuebs 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00


text:
ORANJESTAD – Diaranzon ultimo nan a cai venci na Antigua cu score di 2-1. Ayera diasabra a toca nan pa logra un victoria na cas. Un biaha mas e publico a keda cas, banda pariba di Stadion Guillermo Prospero Trinidad tawata completamente bashi.
Aruba a alinea cu Eric Abdul den gol, Ale Aparicio, Dwight Oehlers, Theric Ruiz, Leroy Oehlers, Steven Rua, Gregor Breinburg, Eric Santos, Phaedrick Baromeo, Gino Mulder y Ronald Gomez.
Na di 38 minuut di e prome tempo St. Kitts & Nevis ta habri score por medio di Harry Panayiotou y ta bai ariba 1-0. Net prome cu halftime Aruba ta cai atras 2-0 y asina St. Kitts & Nevis ta bai sosiego cu un score comodo di 2-0.
Despues di halftime Aruba ta sali pone pression y e hungadornan a duna nan alma y cuerpo pero St. Kitts & Nevis a sa di mantene e wega pa asina bai cas cu un victoria di 2-0 ariba e ekipo di Aruba.
Asina aki Aruba ta keda elimina di e CFU Gold Cup 2017. Lo mester analisa profundo si atrobe e seleccion por competi na nivel internacional mirando cu Aruba no ta sali di e prome rond, di otro banda Curacao ta gana e ekipo di Santo Domingo cu score di 2-1 y si ta avansa pa e siguiente buelta.


text:
ORANJESTAD (AAN): — Patruya policial diaranzon anochi tabata den vehiculo di servicio altura di di Alfie’s bar y restaurant den Zuster Cherubine straat. Na e momento ey nan tabata direccion warda Oranjestad cu e vehiculo di transportacion.
Patruya a wordo para pa un homber desconoci y el a keda desconoci pa e agentenan. E homber desconoci a declara na e polis cu algun minuut prome un homber desconoci tabata maltrata un hende muher y e homber desconoci a suministra e agentenan descripcion di e abusador.
Ademas segun e version e señora ta benta tras di e porta di e Alfie’s bar & restaurant na suela.
Na e momento ey e homber abusador a subi un auto preto y a trata di bay for di e lugar.
Polisnan a baha for di e transporte special y nan a bay aserca e auto pa papia cu e homber.
Un polis a bay serca e muher y na un destancia por a scucha con e muher tabata yora y yegando mas cerca polis a wak e muher su carson tabata cubri cu sanger y tambe na suela.
Polis a nota cu e muher tabata sanger di nanishi of di boca.
Un testigo den cercania, a bin serca polis. Polis a anota su nomber y su inicial ta F. El a declara cu pa alrededor di 10 pasa di 8 anochi e tabata cana banda di y a wak un homber ta lanta un muher na suela y ora e homber ta hisa e muher, F. a wak con e homber tabata Klap e muher varios biaha.
Poco despues e homber desconoci cu a klap e muher a core bay otro banda di caminda. Esaki ta e porta patras di Alfie’s bar & Restaurant. E persona tabata scalma pa yudanza.
Despues e homber a blo y ta e ora ey F. a ripara cu e persona cu a haya klap ta un hende muher.
E homber intencionalmente a cuminsa ranca e muher su cabey cu forza. F. a grita e homber y a bise cu e no por dale e muher. Ademas e homber tabata bisa e muher pa e bay hunto cu ne.
El a expresa na papiamento “Ban ban”. Ora cu F.a bisa e homber cu e no por dal e hende muher, el a cana bay na un auto preto y e muher a keda drumi na suela ta yora y e homber a subi e auto preto y a start esaki.
Esaki tabata e momento cu patruya a pasa banda di Alfie’s Bar & Restaurant den Zuster Cherunbine straat. Informe adicional ta menciona cu mas despues a haya sa cu e muher ta naci na Venezuela di 37 aña y ta biba na Pos Chikito Aruba.
E no tabata interesa na entrega denuncia oficial, debi cu e ta ilegal na Aruba. Polisnan a observa cu e muher tabata tin algun pleki blauw y rasca na su cara y su wowo banda drechi tabata hincha.
Tambe polis a constata rascanan na su man robez abao. Na prome instancia e muher A. no kier a papia cu polis, personal di ambulans a presenta y e muher A. a nenga pa ricibi trato medico.
Polis a hiba e muher A. na Warda di Polis Oranjestad na unda el a wordo detene y homber inicial C.F. 36 aña naci na Republica Dominicana biba na Pos Chikito Aruba tambe a transporta mesora pa warda di polis Oranjestad y a present’e dilanti fiscal auxiliar y a transport’e despues pa warda San Nicolaas pa lo mas investigacion.
Slacht Offer Hulp a acudi na warda Oranjestad.
E muher A. tabata sinti biramento di cabez, y tabata keha di hopi dolor na na banda drechi di su cara. Personal di ambulans riba peticion a presenta na warda y A dicidi pa wordo transporte rumbo pa Dr. Horacio Oduber Hospital na unda e lo wordo trata.
Pa alrededor di tres’or marduga , personal di Slacht Offer Hulp a notifica comandante di polis Oranjestad cu e muher ta keda interna y un di su cashinan di wowo ta “Fractura”.


text:
KOMUNIKADO DI KUERPO POLISIAL KÒRSOU
248 / 2018
14 yüni 2018
Kontròl general.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 13 di yüni 2018, den oranan di anochi, e personal di “Unit Speciale Taken” (UST) a tene kontròlnan general den e barionan di Fuik i Montaña.
Durante di e kontròlnan aki, alrededor di 21.05 or e unidat a kontrolá un hòmber riba Weg naar Fuik, e hòmber aki tabatin droga den su poder:
20 paki chikí ku mariwana i
un saku chikí ku kokaina.
Relashoná ku esaki polis a konfiská e droganan i a detené e hòmber:
R.R.A.A. di 43 aña di edat; pa violashon di e Lei di Opio.
A presentá e sospechoso dilanti di un Fiskal Ouksiliar.
E kontròlnan aki ta kontinuá.


text:
WILLEMSTAD – Polis a kaba di informá ku kontinuando ku un investigashon relashoná ku un kaso di violensia ku morto, ku a tuma lugá na un kas den Corcobastraat dia 7 ougùstùs 2018, ayera djamars 7 ougùstùs 2018, alrededor di 22.55 di anochi, e hòmber J.C.H.C., nasé na Sto. Domingo, di 31 aña di edat, a entregá su mes na warda di polis Rio Canario komo sospechoso den e kaso ariba menshoná.
En konekshon ku e detenshon aki a tene un entrada hudisial na kas di e sospechoso i a haña i konfiská artíkulonan ku ta importante pa e investigashon.
A presentá e sospechoso dilanti di un fiskal ouksiliar ku a ordená su enkarselamentu pendiente di mas investigashon


text:
AMSTERDAM- Cu casi 80% di e votonan conta, e resultado ta cu mas hende a vota contra di e ‘aftapwet’ cu na fabor di esaki. E porcentahe di voto contra ta 48.9 % , 47.2% di e votonan a bay na fabor di e Wet op de inlichtingen- en veiligheidsdiensten (Wiv) of e ‘Aptapwet’.
E resultadonan definito di e referendum no ta ‘bindend’. Segun e ley di referendum e proposicion lo mester wordo reconsidera pa gobierno si e asistencia ta di por lo menos 30% y si un mayoria vota contra di e proposicion. Al menos e drempel di asistencia a wordo logra.
E minister encarga cu e referendum Kajsa Ollongren (Minister di Interior) no tabata kier a duna niun declaracion diahuebs anochi. Pa Ollongren, e resultado ta “too close to call”: e cantidad di votonan pro y esunnan contra ta demasiado cerca di otro. Ta spera cu lo haya un reaccion di Ollongren den oranan di diabierna.
Kico lo a pasa di no a logra e mayoria?
Chens ta cu e cantidad di votonan pro y e cantidad di votonan contra di e ley aki lo no logra mayoria door di e cantidad di votonan en blanco. E ley di referendum no a tene cuenta cu si acaso no logra e mayoria di 50%.
Pero e buraco den ley aki no ta un problema segun e Conseho Electoral. “Segun e Conseho ta papia di un mayoria na fabor di un decision consultativo pa wordo rechasa, si, den caso di asistencia suficiente, e porcentahe di votantenan cu a vota contra ta mas halto cu e porcentahe cu a emiti un voto valido na fabor”, segun e Conseho.
Privacidad
E Wiv segun AIVD ta necesario pa busca peligernan pa democracia online, manera teroristanan of hackernan internacional. Organisacionnan manera Amnisty International ta contra di e ley aki ya cu e ta nifica un violacion ariba privacidad demasiado grandi. E referendum consultativo tabata un iniciativa di un grupo di studiantenan di Amsterdam.
Si gobierno dicidi di introduci e ley aki, esaki lo wordo introduci desde 1 mei 2018.
CARIBE HULANDES
Aki na Aruba tambe por a vota pa e ‘aftapwet. Esaki a tuma luga na oficina di VNO na Playa. Un total di 91 votonan valido, 53 a vota pro y 38 a vota contra, 0 voto blanco.
Na Corsou tambe tabata tin 154 voto valido, di cual 100 a vota pro, 52 a vota contra y 2 voto blanco.
Na St. Maarten tabata tin 25 voto valido, 13 a vota pro, 12 a vota contra y 0 voto blanco.
E resultadonan preliminar y definitivo lo wordo anuncia na Hulanda.


text:
Kòrsou a partisipá na ‘Vitrina Turistica ANATO 2016’
...Presensia di Miss Universe Curaçao srta. Kanisha Sluis a hala hopi atenshon pa Kòrsou...
WILLEMSTAD- 4 di mart 2016 - Tur aña di nobo Kòrsou ta partisipá na ‘Vitrina Turistica ANATO’ na Bogota, Colombia. E aña aki tabata e di 35 edishon kual a tuma lugá na Corferias, Bogota Colombia. Durante dianan 24, 25 i 26 di febrüari último Ofisina di Turismo di Kòrsou (CTB) a forma parti di e feria di turismo ANATO. Ta trata aki di un feria na kual mas di 30 pais ta partisipá pa asina promové nan destinashon. ANATO ta e plataforma perfekto pa interkambiá ku partnernan importante den e mundu di turismo manera aeroliñanan, agentenan di biahe i operadornan di tour. Mas di 30.000 persona a bishitá e feria. E aña aki e booth di Kòrsou a konta ku presensia di nos elegante Miss Kòrsou, srta. Kanisha Sluis kual sigur a hala atenshon pa Kòrsou.
Srta. Kanisha Sluis, tòp 10 finalista di Miss Universo 2015 a interkambiá ku bishitantenan durante di e dia di apertura di e feria i manera un bon embahadora e tabata saludá i saka potrèt ku tur ku tabata aserk’é. Tambe el a sa di hala atenshon di media ku tabata presente na e feria. Tur ku a bishitá e boothdi Kòrsou a keda impreshoná pa e kuantioso posibilidatnan ku Kòrsou ta ofresé durante henter aña komo destinashon karibense. Un biaha mas partnernan den nos industria turístiko lokal a forma parti esensial di Kòrsou su partisipashon durante ANATO 2016, e aña aki a konta ku partisipashon di: Curacao Marriott Beach Resort & Emerald Casino, City Suites Curaçao, Livingstone Janthiel Resort Curaçao, ACOYA Hotel Suites & Villas, InselAir, Sunscape CuraçaoResort, Spa & Casino, Hilton Curaçao, Holiday Beach Hotel and Venetto Casino, Papagayo Beach Hotel, Santa Barbara Beach & Golf Resort Curaçao, Business Serenity & Tours, Scooby Tours, Sambil Curaçao, Curaçao Airport Partners i CHATA. Kòrsou tabatin un booth di dos piso den e sala prinsipal di e feria. E parti abou a keda usá pa e tim di Kòrsou duna informashon di nan produkto i servisionan i e di 2 piso a fungi komo área di negosiashon na unda ku e partnernan por a tene reunionnan di benta i kòmbersashonnan privá. Tambe a hasi uso di e oportunidat pa promové e diferente eventonan ku lo bai tuma lugá na Kòrsou próksimamente.


text:
Amistad! Traha storia hunto…
June 12, 2018
Actividadnan di Festival di Buki pa Mucha 2018 lo ta den luz di e tema ‘Amistad’. Pa comunica e tema bon cla na tur scol y mucha ta scohe un lema cada aña. E aña aki e lema ta ‘Amistad! Traha storia hunto…
Esaki ta un tema cu por haci hopi cu ne y biblioteca ta pidi tur hende cu ta traha cu mucha pa ta creativo den duna contenido na e tema. E tema sigur ta reconocibel pa un y tur. Nos ta disfruta di amistad y nos amistadnan ta parti di nos storia. Tin ora tin problema den amistad pero nos mester amistad, realidad di bida. Pesey ta celebra amistad e aña aki.
Inspiracion pa haci algo cu e tema tin hopi y biblioteca lo duna tayer tambe na maestronan di scol basico con pa traha cu e tema aki den buki, contamento di storia y otro expresion. E ta un tema cu nos ta topa cu ne hopi den buki pa hubentud pasobra cera amistad ta algo cu bo ta siña como mucha. Tayernan lo tuma lugar den siman di 17 pa 20 di september 2018.
Na Aruba ta sigui e tema cu Stichting CPNB na Hulanda ta stipula pero ta dune un toke crioyo y ta invita autor y ilustrador di region Caribe y otro parti di mundo. Biblioteca Nacional Aruba ta tene un y tur na haltura di e desaroyonan den organisacion di e festival grandi.
• Tayernan pa maestro ta den siman di 17 te cu 20 di september
• Apertura di e festival ta diabierna dia 2 di november.
• Bishitanan di scol lo ta den siman di 5 pa 9 di november
• Actividadnan di atardi pa mucha ta di 5 pa 8 di november (merdia di 3or pa 4or) na biblioteca.
Persona di contacto ta: sra. Yosmar Sneek y sra. Sophiene Maduro y sra. Lilian Semeleer (tel. 582 1580)Scroll To Top
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna, diaranson y diabierna 08:00-19:00
Diamars y diahuebs 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00


text:
Aruba y Reino ta un sociedad multicultural, y esey ta nos forsa
Recientemente a sali un publicacion controversial di Minister di Asuntonan di Exterior di Hulanda Minister Stef Blok na unda cu el a expresa su opinion cu un sociedad multicultural exitoso no ta existi pero lo ta un fracaso y cu un sociedad multicultural lo no biba den pas y harmonia cu otro.
Gobierno di Aruba enfaticamente ta contra di e expresionnan y opinion di Minister Block. Aruba ta un sociedad multicultural cu a mantene nos identidad y harmonia respetando y bibando bon cu otro. Union semper tawata e motor pa trece harmonia y logra bienestar pa un y tur cu ta biba riba nos isla.
Prome Minister Evelyn Wever-Croes a expresa: “Gobierno di Aruba no ta comparti e expresionnan di Minister Block, cuanan ta implica un suposicion negativo pa loke ta trata un sociedad multicultural. E exprecionnan aki no ta representa e realidad den e parti Caribense di Reino y tampoco ta representa e realidad den e experiencianan di conciudadanonan di Aruba bibando na Hulanda. Aruba y Reino ta un sociedad multicultural, y esey ta nos forsa”.


text:
Kai Zengene ta pata pata di hende, e kaos di komberti un nashon aflihi pa podernan opresivo ta resona den kurasonnan dje publiko presente ku ta kana ront mane un Ban Topa den e magasina di kambio radikal. Un kaos organisa ku ta buta emfasis riba kuestiona, kritika i kambia e strukturanan eksistente ku ta tene pueblo komo presunan sosial na Korsou. Na entrada dje porta un dama i un kabayero ta saluda tur hende ku ta drenta ku un orashon tradishonal Afro-Kurasoleno yena ku kalor i amabilidat, un ritual ku ta pega i ta fortalese e relashon entre e bishitante dje sentro di empoderamentu pretu. Esaki ta e strategianan di un mundu nobo, pasonan pa progreso spiritual kamufla den taktikanan di kompashon.
Aja ta drei wak ront, midi e situashon di ariba te abou i ku kuidou ta komenta kon e ta sinti su mes den e komunidat kaminda espasionan nobo ta keda krea pa libera hende pretu for di un sistema di dominashon blanku ku ta manifesta su mes den ekonomia, finansas, salubridat, media, ensenansa, politika di gobiernu i arte: “Si nos tabata stima nos prohimo di berdat nunka lo mester ta tin leinan, gobiernunan, institutonan di poder ku ta rigi nos bida na tur momentu, ta pa falta di nos desbalanse spiritual ku nos ta keda goberna pa hende ku tambe ta choria den un laman di fayonan spiritual.”
Papia sanktuario i hende lo grita Zengene ku ta sinonimo na un teritorio ku ta ofrese outo-determinashon, liberashon pretu alina ku e eksperiensia di Helmin Wiels. Su asesinato politiko na 2013 a lanta hopi hende for di un sono letargiko. “Ta 5 di mei mi wowo a kuminsa spierta i ma mira e retnan di poder ku pa dekadanan a blendu un pueblo ku prenchi i prenda chiki mientras nan tabata chika saku di komunidat limpi limpi.”
E penshonado na palabra ta lamenta e morto di e lider di movementu politiko Pueblo Soberano i den mesun rosea e ta bisa ku bos duru ku algu similar a pasa na Guyana 10 di mart kaminda un aktivista, un shofur di bus, eks militar, deportista tabata protesta kontra korupshon i praktikanan ante klase trahado i rasa pretu den gobiernu a keda asesina. “E pueblo di Guyana a reakshona meskos ku aki na Korsou, un shok chiki pero bida a sigi normal manera nada no a pasa, niun protesta grandi, niun lamento masal di un bida pretu perdi manera esun di Courtney Crum-Ewing.”
Kisas esei ta e destino ku bida pretu den Karibe tin ku pasa aden. Ta yega un temporada ku bidanan blanku, e poder di elite blanku lo keda mata, nan sanger tambe lo kuri den kayanan di Korsou i Karibe. Konfeshonnan ku ta sali na kla durante e klasenan di edukashon politiko di djaluna anochi na Kai Zengene ta konfirma e sospecho ku ta keda opina. Un hoben di Feffik ta komenta kon ela kapta e similaridat entre tumbando e statua di Peter Stuyvesant i studiantenan na e universidat di Cape Town ku ta eksigi transformashon edukashonal, remplasa ensenansa sur-afrikano blanku pa un fundeshi di historial pretu tur hinka den e malchi di kita e statua di opresor kolonial Rhodes ku a abuza di e pueblo originario di Sur Afrika. “Nan a subi Wiels su lomba dia ela grita ku Stuyvesant tin ku donder op, a tilde di politiko di simbolismo pero nan no ta tin e komprenshon vishonario pretu ku kada proseso di kambio struktural ta inisia ku un ritual un simbolo pa habri e kaminda pa kambio struktural, Stuyvesant tabata para pa e adorashon di e supremasia blanku ulandes ku a kria rais den sesunan di hende pretu na Korsou. Lagando e statua disparse tabata un akto seremonial pa desmantela e sistema di kolonialidat den mente di hende, nos ta na kaminda pa drenta den un era nobo pero tin ku traha duru riba dje si, dedika, displina nos mes pa sigura un futuro kaminda bida pretu ta keda balora.”
Varios kursonan interesante ku klasnan yena tur siman ta riba historia di Karibe i Sur Amerika i Merka den e kontesto di pueblonan Afro-desendiente, leinan laboral i praktika di lei en general. Un dje representante di Zengene ta agregra ku e kurso nobo di poder di finansas ta keda risibi ku hopi interes speshalmente pa e echo ku mas i mas hende ke domina e konosementu di e sistema finansiero kapitalista ku ta manipula mente di hende di kere ku politika den Forti ta manda den e pais aki enbes di wak e strukturanan di poder finansiero-ekonomiko. E kurso kotisa ta eduka kon henter e sistema di bankonan ta funkshona, kon plaka ta keda krea for di nada i kon sin konsulta di pueblo ta krea manego bankario ku no ta na sirbishi di pueblo. Un kursista ta informa ku “nos ta bai krea nos mes institutonan finansiero, e era di keda sklabisa pa bankonan a pasa, na imperio ta kai un bes aki, si morto di Wiels mester a indusi esaki asi sea pero alomenos nos ta bai boga pa outo-determinashon finansiero.”
Wiels i religion ta un kuadro di relashon di amor i odio. Semper ela kuestiona liderasgo di iglesia katoliko, kulpando nan di bandona e Rerum Novarum ku ta un dokumento di siglo 20 ku ta insisti pa perkura humanidat pa e hende di klase abou. Ekplotashon di labor, anti-pretu rasismo, abuzu finansiero-ekonomiko, degenerashon den media tur ta un resultado di desekilibrio spiritual ku no a kai for di shelu den un anochi.
Ora lidernan religioso ta komersialisa nan fe bo krea katibunan kristian i versikulonan di beibel no ta salba hende si no tin akshon divino su tras. Hesus a revolushona e wega di libera hende, esaki mester keda refleha den e karakter di kada pastor, si nan no sa kon ta hasie nan por tuma un ehempel di Wiels ku a purba di resusita balornan di e Nazareno pretu.
Kai Zengene ta habri tur dia di siman for di mainta 6.30 te ku anochi 11 or. Na mei e lo habri su fasilidat di media pa transmiti na televishon e diferente kursonan, debatenan, foronan, dokumentario i tur otro sorto di informashon transformativo.
– Djadumingu – Grupo di estudio abolishon di prison i detenshon hubenil
– Djaluna – kurso soberania di kuminda i salud
– Djamars – aktivismo i arte tayer
– Djarason – independensia finansiero ekonomiko
– Djaweps – historia di Karibe, Latino Amerika i Merka
– Djabierne – tradishonnan afro-spiritual
– Djasabra – kurso di media radikal sosial


text:
Fiscal a exigi 4 aña di prison
ORANJESTAD (AAN): Diabierna mainta Hues di Corte den Promer Instancia lo dicta sentencia pa e homber G.D.F., pa kende Fiscal a exigi 4 aña di prison. Fiscal ta haya G.D.F. culpable di posesion di cuater arma y 140 bala. Tambe e tabatin un cantidad di marihuana.
PERSECUSION:
Na Mei 2018 tratamento di e caso a tuma lugar caminda Hues a mustra cu for di Hulanda, autoridad Hulandes a pidi pa haci investigacion na cas di G.D.F. A confisca 24.750 Dollar y mas cu 5 mil Florin. E ruman homber di G.D.F. ta deteni na Hulanda pa un caso penal.
Hues a bisa cu e cantidad di marihuana 25,7 gram na mata y mas cu 1.2 kilo bloki hash. Tambe a haya likido pero despues a resulta no ta droga.
4 ARMA Y CANTIDAD DI BALA
A haya Revolver Cal. 32 cu 6 bala. Glock cu 12 bala, revolver Cal. 38, Braunning Pistool cu cantidad di balanan. Tur armanan ta funciona bon. A haya cellular cu diferente potretnan di e armanan aki. G.D.F. a bisa cu e marihuana ta di dje. E hash tabata di su ruman. E tabata sa di un arma so y no e otronan. Hues a bisa cu a haya potret di hash riba su cellular. Segun G.D.F. ta potretnan cu el a saca pero no ta e blokinan cu a haya. Segun G.D.F. , su ruman cu a bay Hulanda a laga e droga den su camber. E no sa unda a haya e hash. G.D.F. a bisa cu a saca potret di armanan den camber di su ruman homber.
El a splica cu su ruman homber a laga e armanan den su camber sin cu e sa. E sa di un cu el a mira su ruman laga den lachi di un cashi. E ruman a haci esey pasobra lo mester a haci den su camber limpi.
G.D.F. a bisa cu e tabata cuida e cas di e señora y su ruman homber kendenan ta biba den exterior. E señora tambe a cay sera. El a bisa cu 10 mil Dollar tabata destina pa construccion na e cas. E resto di placa e yiu homber di su ruman homber a trece for di Hulanda. E Florinnan segun G.D.F. ta di dje cu el a spaar.
Hues a remarca cu loke G.D.F. a declara na Polis ta diferente di loke ta declara awor. Su mama y su señora ta bibando na e cas ainda.
FISCAL A EXIGI 4 AÑA DI PRISON
Fiscal a bisa cu e ta haya legalmente proba cu sospechoso ta culpable di posecion di arma y droganan. Haya cu G.D.F. ta busca manera ta tira culpa riba su ruman homber. A confront’e cu diferente combersacionnan caminda e tabata purba gaña cu ta su ruman pero a lo largo e mester a admiti cu e tabata papia.
Pa cu castigo, tene cuenta cu promer biaha cay sera. E kier duna impresion cu e no sa di nada y tira culpa riba su ruman homber. Fiscal a menciona cu por bien ta cu e armanan lo ta worde usa pa haci asalto. Un di e armanan a purba kita e number di serie. Exigi 4 aña di prison.
Fiscal a splica cu e 3 Autonan, scooternan y placanan cu a worde confisca, a cuminsa un investigacion financiero y no por tuma un decision riba esakinan.
DEFENSA
Abogado mr. Lejuez a bisa Hues cu e ta haya exigencia di Fiscal fuera proposional. G.D.F. no tabata sa mes cu tabatin asina hopi arma y balanan. Aki no ta trata di un caso caminda e sospechoso lo ta anda cu armanan y cu a haya nan den lachi den cashi. Tres di e armanan tabata scondi. Normal pa situacionnan asina mester duna castigo abao. Awor Fiscal ta pretende cu lo por ta cu lo tabata busca bende di e armanan y lo por a fia otronan pa haci asalto. Fiscal mester prueba esakinan y no bin specula cosnan sin prueba. G.D.F. tabata sa solamente un arma cu tabata den un lachi di cashi.
Pa loke ta e droga, G.D.F. a bisa cu e marihuana ta di dje y no sa di e hash. Awor Fiscal ta bin specula cosnan cu no ta cuadra cu e acusacion. G.D. F. a bisa cu e ta usa marihuana. Pesey e abogado ta haya cu e castigo mester ta hopi mas abou cu loke Fiscal a exigi. Mustra cu e placanan confisca no ta procedente di fuente criminal. E Florinnan ta loke nan a spaar y e Dollarnan ta di e ruman homber na Hulanda cu a manda pa traha riba e cas y pa mantencion di e cas y nan mes y e mama. Pidi Hues pa ordena debolbe e 3 autonan y 2 scooter.
Hues a sera tratamento di e caso y a bisa cu e ta bay studia e caso y a palabra cu mayan lo tin sentencia. DIARIO lo informa lectornan di kico e decision di Corte ta.


text:
Banco Central di Aruba (BCA) ta publica un actualisacion di e ‘Economic Forecast Monitor’ (EFM) riba su website. E EFM ta duna un bista riba proyeccionnan economico, ambos local y internacional, door di diferente institucion. E actualisacion aki tambe ta inclui proyeccionnan local revisa cual BCA a publica anteriormente den su ‘Economic Outlook’. Siguientemente, un resumen di e proyeccionnan aki pa aña 2018.
Na 2018, e economia Arubano ta proyecta pa expande (den termino real) cu 2,7%, bou di e condicion cu e inversionnan relata na e renovacion di e refineria lo wordo haci un tempo. Sin e inversionnan aki, ecrecemento di GDP real ta estima na 1.0%. E lo ta e segundo aña di progreso economico, despues di un crecemento anticipa di 2.6% na 2017.
Ademas, cu un aumento constante di e cantidad di bishitantenan Mericano, emotor di crecemento mas grandi ta keda e sector turistico, cu un 2,4% expansion di ingreso, y cu3,1% mas di turista anticipa.Consumo priva ta proyecta pa expande cu 2,8%, mientras cu e crecemento diinversionnan priva ta calcula na 10,7%,asumiendo cu eaumenta proyecta di actividadnan di refineria lo tuma luga.
Despues di 2 aña di deflacion, Aruba lo spera un inflacion minimal di 0,3% den 2018. Nos posicion di reservanan internacional lo deteriora cu Afl.154 miyon, gran parti debi na pagamento di debe.


text:
Den un combersacion cu redaccion di Masnoticia tabata tin cu Sra. Minister di Finanzas, mr. Xiomara Ruiz- Maduro, el a confirma e noticia cu enberdad prijs di pan lo subi. E aumento di prijs di pan ta valido te cu december 2018.
E mandatario a splica cu nan ta wardando ariba e relato financiero di e panaderonan, pa asina Directie Economische Zaken por haci e estudionan pa cu esaki y pa despues haci nan calculacionnan. E meta ta pa na januari 2019, kita e bbo for di pan y amplia e canasta basico, cu pan plus y pan bruin cu e mesun prijs.


text:
Esaki version guia sport Geografia un P di e direccion bisa den e ta un karakterístika solicita pa e último generashonnan (Ora di dinosaurios huesnan).
Bo ta abilidat e aporte na e direccion? E base di e grandi Gai Direccion login yellowtree.de. Despues di buta i dirigí e login, paresé na continuacion di hustu bou di e ACCEPT_LANGUAGES encabeza pa e direccion bida na. Di mehora di e interfaz lo mustra ta nan ta e resultado nan mes direccion ora e ta kedando den pone di mayordomia.
Ademas ta anunsiá, tumando na su lugá ib ta skirbi den ingles i e tin aporte na spañó. Tin Un salario bishitá di Spaña, e idioma ta redirigido na spañó (Promé conexion di sesion). Si tin un salario bishitá di Alemania, maske e idioma ta un diktado manera aleman, desde e idioma no ta’t rehabilitando e sitio ib a redirigirá di version predeterminá.
Ora dos opcion ta habilidat, e ACCEPT_LANGUAGES tin prioridat.
E funshon ta komparabel tantu riba e gratis i e version yen.
Si bo ta pertenesé na un meditacion ora aki karakterístiko ta habilidat (E tin abilidad generalmente aki na prueba) por fabor háganoslo sa kla formulario di contacto.
Manera semper, ta spera ku disfruta di e version.
P. Si bo ta uza un pa version yen i e aktualisashon di e delaster version yen no ta mustra (solamente aktualisá e version gratis) opsekio’t duda na – aktualisá e version gratis promé, bai abou, mañan mesora na aktualisá e version yen, no mester ta pèrdè.


text:
Kralendijk, BONEIRU- MPB ta felisitá partido D66 ku a gana elekshon pa Tweede Kamer na Boneiru. MPB ta kontentu ku e resultado di elekshon pa Tweede Kamer mirando ku ta bai tin un kambio di gobièrnu hulandes ku lo bai ta mas na fabor di Boneiru ku partisipashon di partidonan manera D66 i CDA ku tin kurason kalor pa Boneiru. MPB ta felisitá partido VVD ku a gana elskhon pa Tweede Kamer na Hulanda i huntu ku D66 i CDA kasi sigur lo forma e base pa un koalishon nobo huntu ku un di 4 partido ku por ta GroenLinks of Christen Unie.
Inkluí puntonan di prioridat den programa di gobernashon
MPB ta sumamente kontentu ku partidonan ku tin kurason kalor pa Boneiru manera D66 i CDA pero tambe GroenLinks a saka respektivamente 19, 19 i 14 asiento. Boneiru a konosé 4 aña di gobernashon di Hulanda kaminda tin kambionan a tuma lugá na Boneiru manera entre otro ariba tereno di salubridat, enseñansa i kuido pa grandinan. Di otro banda tin puntonan klave, manera e rapòrt di evaluashon Spies ta menshoná, ku tambe mester di atenshon rápido. Por ehèmpel nos forsa di kompra general pero partikularmente e penshon, e sueldo mínimo i mihó fasilidat pa mamanan soltero. Rapòrt Spies ta papia palabra kla tambe ku mester mehorá nos siguridat, mester di mas i mihó kas pa pueblo i no papia mes di nos kareteranan ku ta den hopi mal estado. MPB huntu ku demas miembronan di koalishon inkluyendo oposishon tambe lo pone puntonan di prioridat i trese esakinan na konosementu di e partidonan hulandes ku lo bai forma parti di un koalishon nobo, pa asina nan inkluí Boneiru su puntonan di prioridat den e Programa di Gobernashon di e gobièrnu nobo di Hulanda.
Kita retraso sosial
MPB ta felisitá pueblo Boneriano ku a sa di bai vota ayera pa elekshon di Tweede Kamer. Gobièrnu di Boneiru pero tambe esun di Hulanda tin un tarea hopi importante pa respetá i konkretisá e rekomendashonnan deskribí den rapòrt di evaluashon Spies. MPB ta kere ku e ánimo pa vota pa elekshon di Tweede Kamer lo ta muchu mas haltu aki 4 aña ku si den e próksimo 4 aña di e gobernashon nobo di Hulanda aki nos logra kita retrasonan sosial ku tin e pueblo Boneriano basta molestiá. Pueblo Boneriano sigur ta agredesido i parsialmente kontentu ku loke Boneiru a logra den algu mas ku 6 aña siendo parti di Hulanda pero den e mesun rosea pueblo Boneriano ta eksigí pa su situashon sosial mehorá meskos ku Hulanda a mehorá entre otro Servisio di Impuesto, Servisio di Duana i Servisio di Brantwer.
Ora a yega pa negoshá ku Hulanda
Ku un gobièrnu di Hulanda nobo na kaminda ku partisipashon di partidonan ku tin un kurason kalor pa Boneiru MPB ta kere ku e ora a yega ku gobièrnu di Boneiru mester eksigui e kompromiso di e Gobiernu Hulandes nobo pa habri portanan di negosashon nobo pa durante e 4 añanan binidero di gobernashon nos por logra ehekutá e puntonan di rekomendashon di rapòrt Spies pero partikularmente mehorá nos penshon, nos sueldo mínimo, nos kasnan di pueblo i nos kayanan.
Kralendijk, BONEIRU- MPB ta felisitá partido D66 ku a gana elekshon pa Tweede Kamer na Boneiru. MPB ta kontentu ku e resultado di elekshon pa Tweede Kamer mirando ku ta bai tin un kambio di gobièrnu hulandes ku lo bai ta mas na fabor di Boneiru ku partisipashon di partidonan manera D66 i CDA ku tin kurason kalor pa Boneiru. MPB ta felisitá partido VVD ku a gana elskhon pa Tweede Kamer na Hulanda i huntu ku D66 i CDA kasi sigur lo forma e base pa un koalishon nobo huntu ku un di 4 partido ku por ta GroenLinks of Christen Unie.


text:
-
Contact
- lionel_326@hotmail.com
Nunka mi por a pensa ku tin muhé mièrdè manera esun aki!
Reading Time: 6 minutes
Na momentu ku mi a skibi e buki ‘Awa, Habon ku Past’i Djente’ nunka mi por a pensa ku hende lo a les’é, anto bisa mi ku nan a hari te lora abou. E buki ta kontené kosnan serio i tristu ku mi a pasa aden. Mi no por imagina mi hende ta hari tristesa di otro. Mi a disidí di hinka tur mi eksperenshanan den un buki, pa hende haña duele di mi i duna mi brasa di konsuelo. Nunka mi por a pensa ku un hende lo por ta kapas di kumpra mi buki, anto despues manda un mensahe asin’aki p’ami:
Awó abo lo ta puntra bo mes, ta kiko di mi bida mi a skibi den e buki anto? Bo ke mi duna bo un ehèmpel? Bo ke mi mustra bo kon kruel hende por ta? Wak aki….
Algun tempu pasá mi a konosé un yùfrou masha dushi i bunita mes. E muhé aki tabata e muhé perfekto p’ami. E tabata tin e haltura perfekto, un kurpa perfekto, anto ku e tetenan di mas perfekto ku m’a yegi mira. Su kara masha bunita mes. Aparte di tin un tremendo kurpa, e tabata sabí tambe. Ami kuné por a kombersá ora nan largu sin ku mi ta kansa òf kue fadá kuné. Nos tabata bai sinta masha dushi mes na pir riba laman for di 7or di anochi anto keda kombersá di diferente tema te 5or di mardugá.
Anto bo sa kiko mi gusta di dje? E ta kayente mané su so. Maske nos por a kòmbersá temanan interesante ku hopi profundidat, pa un òf otro motibu, semper tur kos tabata bai kaba na sèks.
Nos por kuminsa papia di re-enkarnashon i e kos ta bai kaba na sèks. Nos por kuminsá papia di eutanasia, i e kos ta bai kaba na sèks. Anto mas ku klaro, kada bes ku e kombersashon bai kaba na sèks, nos ta sèks ku otro tambe. Tabata tin un kímika enorme i masha bunita den ami ku e dama aki. Mi a primintí mi mes di trat’é mas mihó posibel, pa e no bai laga mi nunka.
Anto bo sa kiko te kos di mas dushi? Nunka ami no tin ku pidi pa sèks. E muhé aki ta asina kayente ku a ni rosea e no ta ‘na mi chèns di hala. Manera nos kòmbersashonnan kuminsá bira kayente, e ta puntra mi “Bon, sla ta bai kai òf kiko?”
Pero tabata tin un problema: e muhé aki tin tres yu. Anto el a bisa mi ku si mi ke drenta relashon kuné, mi mester ta kla pa bira tata di tur su tres yu nan. Normalmente lo mi a ninga, pero el a keda papia yen ko’i kayente den mi kabes, bisa mi kon muhá e ta bira pa hòmbernan ku gusta mucha, te ku mi a aseptá. Awèl….nunka bo no a yeg’i aseptá algu awe, anto despues ripará ku bo a tuma un hopi mal desishon?
Na momentu ku mi a konosé e yunan, tur koriente den mi kurpa a brua. E muchanan ta rékete fèrfelu. Nan ta papia pió ku lora. Aparte di esei, esun di mas grandi a raspa mi outo, esun di dos a dal mi winshil kibra ku bala di ‘baseball’ anto esun di mas chikí ta mané Einstein den kurpa di un beibi. Masha sabí mes. E ta bin ku kara lif riba mi, pidi mi brasa ku sunchi ku kos, despues a resultá ku el a spioná mi, wak e pin di mi telefòn p’e bai duna su mama.
Aparte di esei, un bia e yu chikí a zuai mi telefòn benta pafó di outo, miéntras nos tabata riba kaminda. Nunka e mama a ofresé pa kumpra un nobo pa mi. Kada bes ku e yunan hasi algu malu ku ta kosta mi sèn, e mama tabata hunga mi asina bon, pone mi lubidá, anto mi mes ta bai drecha mi kosnan òf kumpra nobo boka ketu. Mi tabata puntra mi mes kada bes ku si ta e muhé ta mièrdè òf ta ami ta pen-bieu.
Riba un dia mi tabata trankil na kas, mi ta risibí un ‘app’ di e muhé ta bisa mi ku e yu di mas chikí mester di pèmpers, pero e no tin sèn. El a pidi mi si mi por kumpra pèmpers p’e beibi.
Awó e kos ta, ku mi tambe ta bashí mané un krou. Na e momentu ei ta 10 heldu so mi tabata tin den mi pòtmòni ku mi tabata bai uza pa kumpra un kaha ‘cornflakes’ i un bleki lechi pa mi pasa luna kuné. Awó bo ta kere ku mi ta bai uza mi 10 heldu, keda ku hamber, pa un mucha ku mi no a traha, haña pèmpers bisti? Bo kabes no por ta bon!
Mi a ‘app’ e bèk bis’é ku ora e mester di algu, e tin ku ‘app’ tata di e yu promé. Si e no bin kla, e ‘app’ tur e èksnan ku e tabata tin promé. Anto si ainda e no bin kla, e ora ei e por ‘app’ mi pidi mi algu. El a ‘app’ mi bèk i bisa mi “Ta bon dushi”.
Ta asina hende hòmber mester ta. Tipo di muhénan asina, bo mester stret nan mesora pone nan na nan lugá. No laga nan tuma hasi chocho!
Pero…..segun dianan ta bai m’a ripara ku e no ta pidi mi sèks mas. Mi di kasi sigur e muhé aki a rabia, anto manera tur otro muhé, nan ta uza sèks pa kastigá e hòmber. Pero ami no ta tuma e ko’i kèns ei. Mi a disidí bai serka dje pa mi stret e mesora den su kara den su ‘face’!
Mi a yega su dilanti para lomba règt, pusha pechu dilanti i ku bos firme mi a puntr’é: Bon dushi….ta kiko? Bo no ta pidi sla mas?
E di ku mi “Papi bo a bisa mi ku ora mi mester di algu, mi ‘app’ tur mi èksnan, anto si den kaso niun no por, e ora ei mi pidi abo tòg? Awèl ora mi tin mester di sla tambe, mi ta ‘app’ mi tur èksnan. Pa e motibu ei te ainda bo no a yega na bùrt ainda.”
Ora mi konta hende e kosnan aki, nan ta kuminsá hari mi den mi kara. Riba Facebook mi sa mira yen hende ta hari kosnan ku mi ta skibi. Anto tin di nan ta tribi bisa mi ku mi a drecha nan siman. Pero ta asina hende a bira awendia. Nan gusta hari tristesa di otro. P’esei mes mi a skibi e buki ‘Awa, Habon ku Past’i Djente’. Ya bo ta haña un show kompletu lesando tur mi desgrasianan i hari mi tristesa pa bo sinti bo felis!
Bo por haña e buki aki na Mensing’s Caminada òf personal serka mi! Si bo ta na Hulanda, Aruba òf Boneiru, bo por kumpra e vershon digital serka mi. Manda mi un e-mail na lionel_326@hotmail.com pa mas informashon!
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
PHILADELPHIA – Nike ayera a presentá su anunsio di televishon (propaganda) nará pa e hungadó di NFL Colin Kapernick, durante di e enkuentro inougural di e temporada di NFL, meskos tambe durante e transmishonnan di US Open i otro susesonan deportivo.
E propaganda di un durashon di dos minüt, ku a ser revelá for di djárason ta mustra otro deportistanan, inkluyendo e basketbòlista LeBron James i e tenista Serena Williams. Esaki ta abordá e kontroversia relashoná ku e hungadónan di NFL, kendenan a protesta kontra di e abuzunan polisial i e desigualdat rasial na Merka prinsipalmente, hinkando rudia durante interpretashon di e himno nashonal promé ku e enkuentronan tuma lugá.
Kaepernick, e promé hungadó ku a realisá e tipo di protesta aki, ta nara henter e anunsio, pero ta aparesé den esaki te na mitar di esaki. E kámara ta ta hasi un desplasamentu pa aki mustra e kara di e ‘quarterback’, miéntras por opservá e refleho di e bandera di Merka riba e fachada di un edifisio tras di dje. “Kere den algu, inkluso si esaki ta nifiká sakrifiká tur kos”, asina Kaepernick a deklará.
Na komienso di e anunsio, e hungadó ku por sierto niun ekipo di NFL tabata ke kontratá for di algun temporada kaba a deklará lo siguiente: “Si hende bisa bu ku bo soñonan ta un lokura, si nan hari loke ku bo tin pensá di hasi, tremendo. Sigui asina, pasombra loke ku e hendenan ei no por komprondé ta ku konsiderá un soño un lokura no ta un insulto sino un kòmplimènt”. E eks mariskal di kampo di e ekipo 49ers ta revelá su mes komo narado di e propaganda na final di esaki.


text:
Willemstad—- E shofùr ku a aksidente den e aksidente lamentabel riba e kaminda di Banda Bou den direkshon di Soto na altura di Kolonia a bin resultá di ta un turista Aleman.
Tabata djaluna 6 di ougùstùs 2018, alrededor di 16.42 or di atardi, Sentral di Polis a haña notifikashon ku na Kolonia tin un aksidente di tráfiko.
Na yegada di e patruya polisial nan a bin topa ku dos vehíkulo ku a aksidenta.
For di investigashon preliminar ku polis a hasi na e sitio, a resultá ku e shofùr di un SUV ku tabata bayendo den direkshon di Soto, pa motibunan deskonosí a kore riba su man kontrali i dal kontra di un outo di famia ku tabata bini den direkshon di Fòntein.
E shofùr, e hòmber víktima ku a fayesé tabata un turista i tabata huntu ku su partner.
Debí na e impakto fuerte e shofùr di e outo di famia a sufri diferente leshon i a fayesé na e sitio di aksidente. Ambulans a transportá e otro 2 víktimanan pa poliklínika pa tratamentu médiko.
E shofùr ku a kousa e aksidente tabata bou di influensia di alkohòl.
En konekshon ku esaki polis a detené e hòmber (shofùr) R.E.H nasé na Hulanda, di 37 aña di edat, komo sospechoso pa kore un vehíkulo bou di influensia di alkohòl i kousa un aksidente.
Despues di a notifiká famia di e víktima via e kanal(nan) legal i ofishal a duna identidat di e víktima. E víktima ku tabata envolví den e aksidente di tráfiko a keda identifiká komo:
E hòmber Andre Dieter Hester, nasé na Alemania 18 di òktober 1989. Polisnan di tráfiko ketu bai ta hasiendo mas investigashon den e aksidente lamentabel.


text:
WILLEMSTAD—Nos selekshon nashonal di futsal di FFK, tabata na Sürnam durante di e último dianan. Esaki unda nan a partisipá den un torneo internashonal di futsal, durante di e periodo di 4 te ku 7 òktober 2018.
Ta trata aki di ekipo ku ta konta ku tékniko ‘Yubi’ Martis, kende a selektá e mihónan for di den e torneo di FFK-FIFA/Futsal 2018, unda tabata Centro Dominguitu, ku ta gana di Vesta den gran final di e torneo.
Miéntras tantu e selekshon lokal a realisá, meskos tambe ku e otro ekiponan partisipante 3 wega, unda tur 4 ekipo partisipante a enfrentá otro. Kòrsou a tèrminá e torneo aki, den sotano, komo e úniko ekipo sin punto, despues di sufri derota den tur nan 3 weganan realisá.
Primeramente tabata riba fecha di apertura na man di e ekipo di kas Sürnam 3-1. Den nan segundo kompromiso djasabra último nan ta sufri goliada ku skor di 10-1 na man di Guatemala. Miéntras ku riba e fecha final, buskando e terser puesto, nos representantenan ta keda kòrtiku, sufreindo otro goliada, ora nan pèrdè ku skor di 6-2, kontra di Guyana Franses.
Guatemala ta logra e titulo máksimo ku 3 triunfo pa 9 punto, lagando e ekipo di kas komo supkampion ku 6 punto, miéntras ku Guyana Franses a logra e di 3 puesto ku 3 punto.
Kòrsou a hunga 3 wega, pèrdè tur 3, anotá 4 gol i a risibí 19 gol kontra.


text:
Tuesday, April 19, 2016
Guillermo Montero: Nos lo bai pa gana e titulo !!!!!!!!!!
Bonaire Soccer Net 6:38 PM News No comments
Guillermo ''Gui" Montero (19) ta un atakante di Vitesse ku por sierto ta e maksimo goliado den temporada regular ku 15 gol den 14 wega. Guillermo Montero ta sigur ku Vitesse por gana titulo apesar ku nan a sufri dos derota konsekutivo. Segun Guillermo bo por gana i bo por perde pero den kaya 6 nos ta bai pa saka 3 punto for di tur nos enkuentro nan, nos meta ta pa sali kampion. Nos a yega den e ultimo 6 ekipo nan i awor aki nos lo hunga pa sigui den e ultimo 4 ekipo nan, yega Final ta nos deseo i sali kampion ta nos mishon. Nos ta konsiente ku e kaminda ta largu pero nos a yega te aki nan, bira bek no ta un opshon unabes ku nos ta riba e ruta nos ta sigui te final. Nos no ta un ekipo ku tin hopi fanatiko pero nos ta kontentu pa esnan ku tabata presente na tur e wega nan pa apoya nos den bon i den malu. Nos lo bai ku mentalidat pa gana tur ekipo ku nos topa, nos lo no bai pa basila den kaya 6 paso nos meta ta pa sali kampion. Mi mes di mi parti mi ke hinka gol kada oportunidat ku mi haña pa asina mi yuda mi ekipo. Mi tin 100% konfiansa den mi ekipo ku nos lo alkansa nos meta. BSN (bonairesoccernet) a puntra Guillermo Montero ku e lo bandona Vitesse na final di temporada i kontesta di Guillermo ta ; Mi no tin pensa pa bandona Vitesse pa drenta otro klup aki na boneiru paso ta den Vitesse mi a krese i si akaso mi nota forma parti mas di Vitesse mi lo ta hungando bala un kaminda ku no ta na Boneiru. Pero awoki mi ta konsentra pa e temporada aki paso mi ke mantene mi nivel pa nos titula kampion, si nos mente ta konsentra riba mañan nos no por gana awe.


text:
Tremendo presentashon final na Broeder Rigobertus School
Dia 30 i 31 di mei, alumnonan di Broeder Rigobertus school na Santa Rosa a pasa nan prueba final den e área di kushina i servisio. Esaki tabata enkonekshon ku nan último aňa na skol básiko.
Den grupo di dos, e alumnonan mester a prepará dos plato, kual ta un kuminda prinsipal i un pasaboka. E promé dia mitar di e klas a kushina i e otro mitar a sirbi e kuminda. E di dos dia esun ku a sirbi a kushina i esun ku a kushina a sirbi.
Bou di guia di mener Malcolm i yùfrou Janoulle, e alumnonan a sabi di sorpresa kada invitado ku platonan sukulento. Kada invitado por a disfrutá di e anochi. Mayoria invitado tabata mayor di e studiantenan mes.
Broeder Rigobertus school, por mira atras riba dos anochi eksitoso i di ta super orguyoso di kada un di e hóben nan aki. E hóben nan aki ta speshal ku un talento super speshal den nan mannan. “Si bo ke logra, bo por, Basta bo mes ke”: esaki tabata Grace Goede – Martina su palabranan di motivashon pa e hóbennan, durante di un di e anochinan.
Tur lokual ku skol generá, ta wòrdu usa pa proyektonan i pa kumpra material pa kushina. Riba e fotonan por tuma nota di parti di e alumnonan su presentashon.


text:
Turismo di estadia na yüli a subi ku 1%
WILLEMSTAD- 20 di sèptèmber 2016 – Ofisina di Turismo di Kòrsou (CTB) ta reportá un kantidat adishonal di 3.728 turista te ku luna di yüli 2016. Sifranan preliminar kolektá pa CTB ta indiká ku un total di 261.455 turista a keda registrá di yanüari pa yüli 2016 kompará ku 257.727 e mesun temporada aña pasa. E promé 7 lunanan di 2016 ta mustra un kresementu di 1% den kantidat di turista di estadia. E kresementu aki ta primordialmente komo resultado di e prestashon di region di Europa i Karibe durante e periodo di yanüari pa yüli di e aña aki. Region di Europa a sòru pa e kresementu mas grandi di 5% miéntras ku Karibe a krese ku 2%. Region di Sur Amérika a konosé un bahada di 7%. For di Nort Amérika un bahada leve di 1% a keda registrá.
CTB i MEO ta hasi uso di e modelo ‘Turistika’, pa kalkulá e kresementu ekonómiko generá for di industria di turismo. Durante e promé shete lunanan di 2016, sektor di turismo a generá un impakto direkto di 535.63 mion florin pa nos ekonomia lokal. Turistanan prosedente for di Europa a generá un total di 272.09 mion florin kual ta 51% di e totalidat. Nort Amérika, Sur Amérika i otro regionnan a generá respektivamente 120.30, 109.56 i 33.67 mion florin.
Turismo di estadia na luna di yüli 2016
Europa, e region for di kua nos ta risibí mas tantu turista ta representá un kantidat signifikante di 47% di tur bishitante pa Kòrsou. For di e region aki Kòrsou a risibí 17.367 turista kompará ku 17.183 na yüli 2015. E situashon geo-polítiko na Turkia, Egipto i Tunesia a influensha e patronchi di biahe den Europa konsiderablemente. Na kuminsamentu di e lunanan di zomer tabatin un kambio grandi kaminda biaheronan a kuminsá skohe pa bai Spaña, Portugal, Ibiza lokual a resultá den preisnan haltu pa e destinashonnan aki. Pa e motibu aki nos ta mirando kresementu pa destinashonnan den Karibe for di mayoria suidat den Europa. Hulanda, a nota un bahada leve di 1% ku un total di 13.955 turista na yüli 2016 kompará ku 14.159 na 2015. Luna di yüli na Hulanda ta e luna den kual mayoria famia ta biaha durante e vakashon di zomer pa kual motibu esaki semper ta un bon luna. E bahada leve ku nos a eksperensia ta debí na e bon wer ku tabatin na Hulanda. Alemania ta mustra un kresementu di 9%. For di Bèlgika un kresementu di 53% a keda registrá. E kresementu for di Bèlgika ta komo resultado di e situashon geo-polítiko i tambe e echo ku TUI a lansa un asina yama ‘Curaçao program’ kaminda ta inkorporá e preis di trein for di Bèlgika pa Schiphol den e preis di tíket.
Turismo di estadia for di Nort Amérika na luna di yüli a registrá un kresementu leve di 2% ku un total di 5.675 turista kompará ku 5.583 na yüli 2015. Estádos Unídos a registrá un kresementu di 7% miéntras Canada a konosé un bahada di 29% kompará ku yüli 2015. E bahada aki a keda kousa dor di un dòler kanades debil i tambe e echo ku yüli e aña aki tabatin 4 buelo kompará ku 5 na aña pasá. Aktualmente konforme e rekomendashonnan stratégiko di e Plan Maestro pa Turismo 2015 – 2020, sektor di turismo ta desaroyando plannan riba término kòrtiku i largu ku e meta pa aselerá e kresementu di turismo for di region di Nort Amérika partikularmente Estádos Unídos.
Region di Sur Amérika a konosé un bahada di 6% na yüli 2016 ku un total di 8.628 turista di estadia kompará ku 9.177 na 2015. Venezuela ta keda un merkado vulnerabel registrando un bahada di 16% miéntras Colombia a registrá 2% ménos turista na yüli 2016. Brazil a konosé un kresementu pa di 3 luna konsekutivo. E kantidat di turista di estadia registrá ta mustra un kresementu di 19%.
Karibe a registrá un bahada di 4% na yüli 2016. Un total di 3.423 turista a bishitá nos for di region Karibe e aña aki.
E kantidat di anochi ku e turista a keda riba nos pais na yüli 2016 a keda neutral. Un total di 331.392 anochi a keda registrá na yüli 2016. Region di Europa ta representá 64% di e kantidat total di anochi ku e turista a keda nos pais na yüli. For di Europa un total di 212.909 anochi a keda registrá. Region di Nort Amérika i Sur Amérika tur dos a registrá respektivamente 2% i 4% mas kantidat di anochi kompará ku yüli 2015.
Download e sifranan aki.


text:
Gezaghebber di Entidat Públiko di Boneiru ta entrega a base di artíkulo 16 Wet JD en VOG un Deklarashon Tokante Kondukta (VOG) na personanan natural. Un VOG ta un deklarashon ku no tin opheshon kontra un persona teniendo kuenta ku e meta pa kua a pidi entrega di e VOG. Por pidi un VOG por ehèmpel pa oportunidat di trabou, trabou boluntario, pa aktua komo mayor di kriansa òf pa adoptá un yu, muda pa eksterior i pa hasi petishon di pèrmit.
Bo ta risibí un VOG si for di investigashon resultá ku bo no tin echonan kastigabel riba bo nòmber òf si bo echonan kastigabel no ta forma riesgo pa e meta pa kua ta pidi e VOG. Pa por hasi un bon kálkulo di e riesgo aki nos a formulá profilnan di ‘screening’. Uso di profil di ‘screening’ a hasi e formulario pa hasi petishon mas ámplio i e organisashon tin un ròl mas grandi den yenamentu di e formulario. E organisashon ku ta deseá un VOG di e suidadano mester indiká bon kla riba e formulario kiko ta e meta di e VOG i kua ta e áreanan di riesgo ku ta mará na e meta aki. Di e manera aki Gabinete di Gezaghèber por hasi un mihó kálkulo di e riesgo pa entrega di e VOG. Esaki ta kondusí na un balor mas grandi di e VOG i un profeshonalisashon di e proseso.


text:
Dia 22 di mei ta celebra Dia Internacional di Biodiversidad. E aña aki ta recorda cu 25 aña pasa, durante un congreso di biodiversidad, cu internacionalmente a establece 3 meta riba e tereno aki. Nan ta, conservacion di biodiversidad rond mundo, su uzo mester ta sostenibel y mester haci uzo di su beneficio na un manera igual y responsabel
Na e momentonan aki ta importante pa Aruba evalua su aporte na biodiversidad den mundo. Cu e pensamento aki, ta importante pa nos proteha nos flora y fauna sin lubida nan habitat cu ta, sea un eco-sistema marino of terestre. Den e documento ‘BEST’, e Factsheet di Aruba su profil ta duna un indicacion concreto den cua estado di importancia nos eco-sistema biologico ta. Instancianan cu a contribui cu e informacionan aki ta: Parke Arikok, Aruba Birdlife Conservation, Aruba Marine Park Foundation, Aruba Marine Mammal Foundation, TurtugAruba y Directie Natuur en Milieu. Den e documento aki, ta tene na cuenta e geografia, geologia, clima, eco-sistema, biomes y especienan endemico.
Ta menciona cu e ‘Bushi’ (Melocactus strmineus) cu por haya den Parke Arikok ta un di esnan endemico cu ta core peliger di extincion. Pa e motibo ey e ta riba e lista di especienan protehi den nos ley pa medio di e Decreto Nacional pa Proteccion di Flora y Fauna Endemico (2017)/Landsbesluit Bescherming Inheemse Flora en Fauna (2017).
Otro bestia y mata cu ta riba e lista menciona ta: Pega Pega (Phyllodactylus julieni), Cascabel (Crotalus durissus unicolor), Toteki (Anolis lineatus), Lora Yellow-shouldred Amazon (Amazona Barbadenis) esaki no ta existi mas na Aruba. Raton di Anochi ( Leptonycteris cracoae/long nosed bat). E bestia aki tin un trabou hopi importante cu ta polinisacion di cadushi y tuna.
Loke ta trata e matanan: Wayaca Macho (Guaiacum Sanctum) ta core peliger.
Pa loke ta trata nos laman, e lista di e especienan di coral tambe ta largo. Pa e categoria di piscanan nos a inclui tribon y chucho (rays), haciendo e lista di especienan cu ta core peliger, mas largo ainda.
Nos ta menciona algun di e especienan cu ta corre peliger. Nassau grouper (Epinephelus striatus), Goliath grouper (Epinephelus itajara), Buni-Atlantic Blue fin tuna(Thunnus thynnus) y por ultimo e tribonnan tambe ta riba e lista. Nan tin un papel importante den e mantencion di structura y bon funcionamento di nos eco-sistema marino.
Loke ta trata e tortuganan, tur ta cay den e categoria di bestianan cu ta core peliger di no existi mas. Riba e lista di Aruba, nos lista local, ta poni e Carret, Turtuga Blanco, Drikil, Cawama, Kemp’s Ridley turtle, y Olive Ridley turtle.
Pa un bista amplio riba e document por check online uzando e link aki:
http://bit.ly/2x4U1nj
Tambe por bishita nos Facebook page: dnmaruba
Nos tur mester ta consciente di nos biodiversidad. Ban preserva locual nos tin. Aunke hopi di nos ta consciente di e importancia toch tin perdida di biodiversidad na mundo. Ban haci di nos banda tambe. Felis Dia di Biodiversidad 2018.


text:
'Not your Dushi'
AWH (About Workplace Harassment) ta un organización independiente. Nos kier a puntra boso algun pregunta como continuación di un estudio cu a wordo hasi den pasado tocante abuso y of intimidación sexual na pia di trabow. E encuesta aki lo tuma solamente 5 minute di bo tempo.
Bo contribución (anónimo) ta crucial pa e continuación di e encuesta anterior, e data/información lo wordo trata cu tur confidencialidad y no lo wordo compartí ni distribuí na un tercera parti of otro persona. E continuación di e encuesta aki ta esencial pa midi e progreso di nos projecto pa asina crea un ambiente di trabow mas sigur pabo y bo coleganan. E preguntanan por ta confrontativo, pues pone bon atención na e preguntanan. E preguntanan lo ta tocante posible situacionnan di harassment, menasa, frescura of intimidación sexual den bo dirección, na bo colega of un tercera (cliente, patient, proveedo). Danki pa bo cooperación, e resultado lo wordo comparti na mitar di aña 2018..
Cuanto biaha bo mester a trata cu comportacion nan manera describe abow na pia di trabow, school of Universidad?
Account number NL05RABO0312272162 | BIC RABONL2U | KvK 66526930


text:
ORANJESTAD (AAN): Aruba Airlines a anuncia cu e fecha di operacion pa e isla di Flamingo “ Boneiro “ lo ta cuminsando desde 30 November en adelante 2017.
E vuelo nan pa Boneiro lo ta 4 biaha pa siman, riba diamars, diahuebs, diabierna y diadomingo. Tambe por hasi uso di e vuelo nan entre Bonaire y Corsow vice versa.
Aruba Airlines lo ta operando cu un Avion tipo Bombardier CRJ-200 y ta reconoci como un “ Corporate Jet “ completamente nobo y moderno cu asiento nan di cuero. E structura parti pafo lo ta full na e colornan di Aruba Airlines mescos cu e Airbus A-320.
E avion aki tin un capacidad di 50 asiento completamente clase economico.


text:
Bubali – Diasabra anochi laat, algo prome cu mey anochi polisnan a bay crusada na Bubali altura di Yami Yami. Eynan un accidente di auto a sosode.
Un agente cu tawata cerca mes ora a bay mira si tur hende ta bon, y a constata cu un tin un dama herida.
E accidente tawata entre dos auto, un pick up Mazda y un Hyundai Accent. Ambos a auto a haya basta daño.
Chauffeur di e pick up mes ora a wordo deteni, mirando cu e tawata basta burachi y no por a ni papia bon.
Despues cu transportwagen a baha e chauffeur burachi, ela bolbe bek pa busca un otro persona mas.
Mientrastanto ambulance tawata na caminda pa e dama cu tawata herida, y lo tawata sinti su curpa basta malo.
Na yega di ambulance paramediconan a opta pa transporta e dama pa hospital, pa por haya mas tratamento.
Like this:
Like Loading...
Related


text:
Prensa
Informashon CURA DOET 2019
Den 2019, nos lo selebrá e di 6 edishon di CURA DOET! Ku e selebrashon di 6 aña di CURA DOET nos kier para ketu huntu ku komunidat kiko e akshon aki a nifiká i kontribuí e último añanan aki. CURA DOET 2019 lo tuma lugá dia 15 i 16 di mart.
Aña pasá, durante CURA DOET 2017, 220 organisashon sosial ku yudansa di mas ku 4500 boluntario a klara mas ku 230 tarea i aktividat. E di kuater edishon tabata un éksito rotundo i e di sinku edishon lo bira aún mas grandi. Nos ta selebrá e lustro aki huntu!
Ku boso kolaborashon nos ta logra
Nos ta konta ku sostén di prensa pa kompartí informashon di CURA DOET ku nos komunidat. Di antemano danki pa publikashon i kobertura relashoná ku CURA DOET.
Si bo tin pregunta no duda den tuma kontakto ku nos.
Kordinadó Komunikashon CURA DOET
Chiarra Lo-a-Njoe
T: 788-1952
M: 514-3797
E: curadoet@curacaocares.org


text:
Ken ta Maria Camila Rianoq? Camila, mas conoci como Mila den e trabou artistico, ta un hoben di nacionalidad Colombiana pero cu 9 aña na Aruba, studiante di Colegio EPI den e sector di S&S y cu un amor y pasion pa arte.
Contami di e pagina di facebook https://www.facebook.com/creationByMila/
Creation by mila a nace dos aña pasa, buscando yega na hopi mas hende especialmente na e futuro mamanan pero tambe esnan cu ta busca algo diferente, bunita y creativo pa regala un persona special.
Kiko lo ta un futuro projecto of meta di Camila?
E meta principal ta pa creation by mila wordo reconoci pa e pueblo di Aruba y hunto cu esaki yega na tin un lugar oficial y agradable pa tur mi clientenan.


text:
ORANJESTAD: “Durante e weganan di semi final caba por a nota e direccion nobo cu Arubaanse Voetbal Bond ta bay aden y e ta dunando resultado”, asina Richard Dijkhoff di Arubaanse Voetbal Bond a duna di conoce diadomingo mainta despues di e “Technical Meeting” cu e dos ekiponan hungando den final, esta cu dirigentenan di SV RCA y SV Dakota. Durante e reunion a haya oportunidad pa conta e dos ekiponan di e plannan pa cu e weganan final, kico tur tin prepara y kendenan tur lo t’ey pa presencia e weganan. Por ehempel lo tin ehecutivonan halto di FIFA, KNVB di Hulanda y di CONCACAF na Aruba cu lo ta den stadion pa admira e prome wega final di e campeonato di futbol division di honor di AVB. Tambe lo tin otro invitadonan, manera por ehempel for di Sint Maarten y for di Corsou.
Un di e cambionan cu a palabra cu e ekiponan diadomingo mainta durante e reunion ta cu lo hunga e weganan estrictamente bou di e reglanan internacional di FIFA. Di e forma aki lo mustra mundo henter cu Aruba tambe por hunga su weganan importante den forma grandi. Specialmente pa e weganan aki a apunta Randolf Lacle como “Match Commisioner”. Ta probecha haci uzo di su experencianan, mirando cu e ta conta cu reconocimiento di tanto FIFA como tambe di CONCACAF. Randolf Lacle a ocupa e funcion aki durante varios wega internacional caba. E ultimo wega por ehempel tabata esun entre Mexico y El Salvador den stadion “Azteca” na Mexico City.
A splica ambos team riba e reglanan internacional cu lo mester tene na cuenta. E “Match Commisioner” a repasa e reglanan cu ambos ekipo durante e reunion, pa asina ta sigur cu tur hende ta consciente na kico tur mester tene cuenta cune durante e weganan final. Por menciona cu e reunion tecnico a bay den masha bon ambiente.
Richard Dijkhoff a haci un apelacion riba comunidad pa sigui sostene futbol, manera ta sosodiendo e ultimo simannan. Ta masha importante pa ambos team, tanto SV RCA como SC Dakota por sinti e calor di nan publico cu ta apoya nan. Pa e hungadonan, no tin nada mas grandi cu fanaticada. AVB a percura pa un evento grandi diaranson awor, cu hopi invitado local y internacional, cu animacion y pa hinca tur fanatico den un ambiente sensacional di futbol, alegria y di sosten pa e barionan for di unda ambos team ta bin.
A funda Arubaanse Voetbal Bond na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e muchanan, hoben, hende muhe y adultonan. E ta responsabel pa sanciona e refereenan y e torneonan di futbol organisa pa mayoria liga. Nan oficina ta situa den Compleho Deportivo Frans Figaroa na Noord.


text:
ORANJESTAD(AAN)— – Departamento di Asuntonan Economico, Comercio y Industria y Exprodesk (DEZHI), a culmina pa 2017 cu un serie di Workshop adapta specificamente pa e Industria Creativo.
E tayernan tabatin como meta, ekipa nos artistanan Arubano (e.o. musico, productor, compositor, artesano, escritor y diseñador) cu e conocemento necesario con pa exporta nan creacion haciendo esaki un negoshi exitoso.
Diahuebs ultimo a tuma luga na e Departamento, un ceremonia di gradicimento na unda a entrega oficialmente na e 5 artistanan Arubano, cu a forma parti di e tayer ‘Exportando Creatividad’, nan plan di exportacion.
E artistanan ta Claudius Philips (Oreo), Roderick Franken (Buleria), Cesar Olarte, Giendrick Boekhoudt (T-Drick) en Genard Mohamed (Karixon). Tambe a entrega oficialmente e ‘Aruba Music Industry Profile’ na stakeholders cu a contribui na e exito di e tayernan aki. Den e ‘Aruba Music Industry Profile’ ta brinda recomendacionnan pa desaroya exportacion den e Industria Creativo na Aruba.
Exprodesk ta un ‘Export Promotion Desk’ cu e obhetivo pa contribui na un desaroyo economico sostenibel atrabes di e capacitacion di nos empresarionan. Pa logra esaki, Exprodesk ta brinda sosten y guia na tur empresario cu lo kier exporta nan producto of servicio door di duna consulta, training y workshop. Exprodesk ta habri pa duna consulta na tur compañia y empresario cu tin interes pa exporta nan producto y servicio entre 8:00 am y 4:30 pm di dialuna pa diabierna segun afspraak. Nos ta situa den e edificio di Sun Plaza, riba segundo piso. Den futuro Exprodesk lo agrega webinar acerca na e servicionan cu e ta brinda.
DEZHI atrabes di Exprodesk kier a gradici prensa, tur e stakeholders, consultants y expertonan, especialmente sr. Carlos Delgado, sr. Huib Poot di Ecorys-COSME, sra. Ray-Anne Hernandez di UNOCA, sr. Siegfried Dumfries y sr. Stanley Dabian di Departamento di Cultura Aruba (DCA) pa a yuda haci e tayer ‘Exportando Creatividad’ posibel, sin lubida sr. Richard Deluvia y sr. Johnny Scharbaay,ambos tambe di DCA.
Tambe nos kier a gradici sr. Oliver Vieira di Qredits pa e tayer di Financiamento, sr. Atwell Aniceta di CXPay pa e tayer di Pagonan y Transferencia Online, sra. Maria Ridderstaat, sr. Michel Thode y sra. Adeline Rojer-Geerman di Bureau Intellectuele Eigendom (BIE) hunto cu sr. Victor Mathilda, sr. Sergio Tjie-A-Loi y sra. Nicole Booi di Asociacion di Musiconan y Artistanan Arubano (AMAA) pa e tayer di Propiedad Intellectual y Regalia (royalties). Alabes nos kier a gradici sr. Felix (Chucho) Hoek di Arubaanse Muziekschool y sra. Inky Richardson di Stichting MUSICA.
Finalmente nos kier a gradici sra. Jourainne Wever, sra. Anushka Lew Jen Tai, sra. Indrah Maduro y sra. Lauren Tromp di PricewaterhouseCoopers (PWC) pa e tayer riba e tereno di belasting y tambe tur participante y coleganan di DEZHI cu a yuda pa haci e workshop aki uno exitoso, specialmente nos coleganan sra. Suhailah Maduro, sra. Clarina Geerman, sra. Elgina Chai, sra. Ineke Webb, sr. Raul Croes, sr. Xavier Boekhoudt, sra. Judella Trim y sra. Louella Croes.


text:
Tuesday, April 15, 2008
MUDAMENTO
Ora cu un persona of un famia ta sali for di e lugar unda e tabata bibando, pa e bai biba na un otro lugar, nos ta bisa cu e persona, of e hende ey a muda pa un otro lugar.. Den nos caso nos mudamento no ta local sino for di un nacion pa un otro nacion.
Den e dianan aki nos ta masha ocupa mes preparando pa nos mudamento for di Canada pa e Isla di Aruba. Nos oracion na Señor ta pa Su proteccion di acuerdo cu Su gracia y misericordia den Cristo nos Señor. Y cu pronto nos lo por stablece na Aruba, y reanuda cu nos mensahenan corto via nos Blogspot.
Hunto cu kibramento di cabes como preparacion pa nos mudamento, nos ta wordo recorda tocante e mundamento mucho mas serio y importante cu ta toca cada persona den e mundo aki encluyendo Aruba, Curaçao y Bonaire. Ami, hunto cu mi esposa Betty, a biba pa algun añanan hopi felis den e gran nashon aki di Canada, na unda nos a ricibi e miho cooperacion cu un hende por desea. Y esey ta berdad tanto for di e autoridadnan como for di e otro ciudadanonan. O cu Señor lo sigui proteha e Nacion aki, y particularmente e gobernantenan, pasobra ta tur parti di mundo e sistemanan di gobernacion ta bou di atake continuo dia y nochi. Y net manera Scritura ta bisa: “E malbadonan lo bai di peor pa peor, gañando y siendo gaña door di otro.” (Lesa 2 Timoteo 3:12-17)
Durante nos preparacionnan pa nos regresa na Aruba, nos mester dicidi ta kico cu kico nos por pone den nos maletanan pa hiba cu nos. Y francamente bisa, esaki ta un experencia interesante. Ta parce asina duro pa laga cosnan cu bo ta gusta atras. Beibel ta papia masha cla mes tocante e asunto aki di posicion di cosnan material. Beibel ta siña nos cu e bendicion mas grandi cu un pecador cu kere e Evangelio por tin den e bida aki, den loke ta toca cosnan material ta esaki: “Di ta contento cu e loke bo tin. Pasobra e dia cu nos a nace, nos no a bini cu cosnan, y dia cu nos muri nos no por hiba nada. P’esey si nos tin alimento y paña pa cubri nos curpa, nos lo ta contento cu esey. Pasobra hende cu kier bira rico ta cai den tentacion y den trampa y den hopi deseonan bobo y perhudicial cu ta sink hende den ruina y destruccion. Pasobra amor pa placa ta un rais di tur sorto di maldad. Algun hende golos pa placa a desvia for di e fe y a traspasa nan mes cu hopi sufrimento.” (1 Timoteo 6:3-16.)
Señor Jesus Su mes a siña nos lo siguiente: No montona tesoronan pa boso mes ariba mundo, unda mot y frusto ta destribi, y unda ladronnan ta kibra y horta. Pero montona pa boso mes tesoronan den cielo, na unda mot y frusto no ta distribi, y unda ladronnan no ta kibra y drenta y horta. Pasobra unda bo tesoro ta, ey bo curason lo ta tambe.
Amigo y amiganan stima pa Dios, e Tata, y pa nos Señor y Salbador JesuCristo, e cosnan aki a wordo scirbi pa nos cu ta profesa di ta un Cristian practica. No pa nos gana bida eterno, ma poniendo na pratica e frutanan di Spirito Santo cu ta duna na cada uno cu ta kere e Evangelio di Dios y di Señor Jesus. Un persona cu no a repenti di su picanan despues di a tende e Evangelio di gracia di Dios, y kere di curason den Esun cu a muri pa nos picanan, y cu a wordo lanta for di morto despues di tres dia, no por comprende e cosnan cu ta di e Spirito di Dios.
Pa un persona cu no ta kere e Evangelio di curason e doctrinanan spiritual ta parce locura. Lesa e siguiente Scrituranan aki: Romanonan 10:1-13; 1 Cor. 15:1,2; Galationan 1:8.9 y tambe 1 Corintionan 1:18-31 y 1 Corintionan 2:1-16. Ta parce hopi, ma no ta asina. Lesa e Scrituranan aki cu un oracion cortico pidiendo Dios Su proteccion pa bo no wordo gaña. Anto obedece Dios sin vacila ora cu e Spirito Santo convense bo di e berdad di e Evangelio.
Nos ta confia den e Señor Su gracia y misericordia, pa nos sigui cu e ministerio aki ora cu nos establece na Aruba den e luna di Mei benidera.
Mientras tanto nos oracion ta pa cada uno di boso por obedece e yamada di Dios den Cristo nos Señor.
Te pronto, Bicento y Betty Henriquez
Posted by Bicento & Betty Henriquez at 8:21 PM No comments: Links to this post
Subscribe to: Posts (Atom)


text:
Kralendijk - Resientemente un delegashon di 5 karateka bou di guia di Sensei Peter Silberie a biaha pa Trinidad & Tobago pa kompetí na e di 2 Kampionato di Karibe di Karate.
Adaptashon Di Preis Pa Produktonan Di Kombustibel
Kralendijk - En konekshon ku kambionan di preis di petroli riba merkado mundial Gobièrnu di Boneiru ta adaptá preisnan di produktonan di kombustibel.
Sertifikado Di Kòmpiuter I Orientashon General Pa Kliente Nan Di Fkpd
Kralendijk – Diesinku kliente di Fundashon pa Kuido di Personanan Desabilita (FKPD) a risibí nan sertifikado di Introdukshon abilidat básiko di kòmpiuter i kurso di orientashon general.
Gobièrnu Ta Felisitá Kolonia Kolombiano Ku Nan Dia Di Independensia
Kralendijk – Kolonia Kolombiano biba aki na Boneiru djarason den oranan di atardi a rekordá dia di independensia di Colombia. Na aña 1810 Colombia a haña su independensia for di e spañónan i 20 di yüli 2016 tabata nèt doshentiseis
Shete lès krusial di Brexit: ora emoshon gana di echo!
Pregunta: Esaki por pasa nos na Boneiru tambe?
Siman pasá korantnan tabata yen ku análisis tokante e kampañanan di Brexit. Kiko a bai robes serka ‘Remain’ (=grupo pro keda den Union Oropeo)? E kontesta kòrtiku: hopi kos.
Diputado Hellburg Makaai reakshonando riba e artíkulo ku a sali den e matutino extra
Kralendijk – Diputado Rolanda Hellburg Makaai ta lamentá e echo ku e suidadano Evertsz no a aserká Gobièrnu promé ku ela bai den publisidat reakshonando asina riba e artíkulo den e matutino Extra ku ta bisa ““konstrukshon kasita di koriente dilanti kas di Frank Evertsz”,
KNVB KU KURSO WORLD COACHES NA BONEIRU.
Kralendijk – Diesinku coach di Indebon, FFB, i Futbòl hubenil a sigui un kurso World Coaches duna pa KNVB (Koninklijke Nederlandse Voetbal Bond).
Dikon no mester duna turtuga di laman kuminda.
Kralendijk - 19 di Juli 2016, - Ora bo ta sambuyá ku tanki òf snòrkel den e awanan rònt di Boneiru, bo por haña bo den e tentashon pa duna e turtuganan di laman i e otro animalnan di laman ku bo ta mira kuminda. Sinembargo, esaki ta krea algun problema pa tantu e animalnan komo e personanan.
Kolegio Ehekutivo A Para Konstrukshon Di Transbordo Di Sushi Na Rincon Temporalmente
Kralendijk - Kolegio Ehekutivo a para konstrukshon di transbordo di sushi na Rincon temporalmente despues ku kehonan a drenta enkuanto e konstrukshon dor di Selibon NV na entrada di Rincon.
Entrega Diploma Na Unidat Liseo Boneriano Mavo Havo Vwo
Kralendijk – Alumnonan di eksamen di Liseo Boneriano a risibí nan diploma di MAVO, HAVO I VWO. E entrega di a tuma lugá djarason utimo.
Edsel Cecilia Selebra 10 Aña Komo Amtenar.
Kralendijk – Edsel Cecilia huntu ku su koleganan a rekordá ku 10 aña pasa la drenta servisio di gobièrnu na DEZA komo kolaboradó di maneho pa asuntunan ekonómiko.


text:
ORANJESTAD(AAN): Recientemente DIARIO a tene un entrevista cu Isabel Welage di Maduro Travel, pa haya un indicacion con e aña aki ta bayendo pa e agencia di biahe.
Segun señora Welage, tur cos ta bayendo bon cu Maduro Travel, caminda cu nan ta traha hopi cu grupo, pa hende sa kico e budget ta prome cu nan ta bay.
“Nos ta traha hopi grupo cu vuelo y crusero, tur cos ta inclui”.
“Den zomer nos a manda un grupo di 100 hende pa Alaska y Miami y den Otoño nos ta manda un grupo di mas di 400 hende riba un crusero nobo na Miami”, segun Welage.
DIARIO a puntra e representante di e agencia di biahe dicon muchanan no ta paga mitar prijs pa ticket manera antes.
El a splica cu door di e retonan cu tur e aerolineanan tin, nan a cambia cierto reglanan pa sigui gana placa.
Tin algun cu ainda tin prijs special pa mucha, pero mayoria no tin esaki mas.
Mirando hendenan na Aruba kier subi barconan crusero na Aruba mes, Maduro Travel ta trahando duro pa logra esaki.
Welage a splica cu Maduro Travel ta conseha hende pa na 2019 book trempan.
“Nos ta hasi e paketenan pa Disney, Crusero y tur cos y e pueblo por paga poco poco”, segun Welage, kende a indica cu e agencia ta duna conseho riba bon destinacionnan pa bay, incluyendo Japon.
Segun Welage, pa Pasco Grandi Maduro Travel tin un oferta unda cu bo ta subi un crusero na Japon, cu lo ta riba laman 7 dia.
E pakete di e crusero ta inclui dos anochi di hotel na Japon.


text:
Presentashon impakto di turismo riba kalidat di bida di e residente
...Durante konferensia internashonal riba investigashon den Turismo i Hospitalidat...
WILLEMSTAD- 18 di yanüari 2016 – Resientemente a tuma lugá e “3rd World Research Summit for Tourism and Hospitality – Transforming Partners,” organisá pa Rosen College of Hospitality Management di University of Central Florida na Orlando, Merka. Ta trata aki di un konferensia internashonal dirigí riba investigashon den turismo i hospitalidat. E konferensia aki ta reuní investigadornan akadémiko/sientífiko, profeshonalnan di e industria huntu ku funshonarionan di entidatnan gubernamental i semi gubernamental, kaminda ta diskutí i debatí riba e aspektonan ku lo afektá futuro di investigashon i práktika di hospitalidat i turismo.
Durante di e konferensia Ofisina di Turismo di Kòrsou (CTB) den persona di sr. Dino Daal, di departamentu di Desaroyo Stratégiko i Planifikashon, a duna un presentashon di e resultadonan di un investigashon ku a keda hasí na Kòrsou kaminda ku a midi e impakto di turismo riba kalidat di bida di e residente na Kòrsou. Durante di e presentashon a analisá e resultadonan di e investigashon, ku básikamente ta establesé si por papia di un relashon konseptual entre impakto di turismo i satisfakshon di e habitante, ku sierto dimenshon di bida. Esun ku ta biba na Kòrsou ta kontentu ku desaroyonan di turismo? Tin adelanto den e relashon entre e residente i hospitalidat? Por supstansia un relashon den forma empíriko esta basa riba eksperensia? Esakinan ta algun di e ponensianan ku a keda tresé dilanti. E konferensia a konta ku partisipashon di mas di 300 partisipante for di diferente parti di mundu.
E tema Transforming Partners, kual tabata e tema sentral di e konferensia a sirbi komo un plataforma ekselente pa e partisipantenan di CTB riba kon por utilisá konsulta tripartit (investigadornan akadémiko, profeshonalnan den e industria i gobièrnu) pa mehorá aplikashon di investigashon i konosementu riba maneho diario na benefisio di e industria. Den diferente di e presentashonnan ekspertonan internashonal a ilustrá esaki kombiná ku algun ‘trends’ relevante pa e industria di turismo i hospitalidat.